qundao/data-zh-poetry huggingface dataset:
病起有怀柬雪湖
作者：谢迁
朝代：明

篱菊傲青霜，庭槐拂晴昊。寒帘步前除，爱此风日好。伏枕动旬月，径路生秋草。晏起每科头，能避管宁少。平生炯双眸，眦睨空尘表。遐观凌太行，俯瞰沧溟小。纤翳忽为孽，天岂息吾老。闭门养沉晦，虚室乐閒悄。达人戒用明，至道贵冥杳。独醒对群酣，清白太分晓。世路方崄巇，尘缨顾萦绕。习静信良图，知几明不蚤。馀光幸来复，衰容觉枯槁。形影两不愧，天真愿相保。浮名等身外，安能寘怀抱。简编夙所眈，此志殊未了。摩挲向明窗，努力尚探讨。寂寞眷同心，矫首城西道。鹊噪灯含花，衡门频却扫。一笑定何时，芳樽共倾倒。
癣疮有感
作者：谢迁
朝代：明

癣疮在告忆当时，问劳慇勤荷圣慈。畎亩老癃仍病癣，扪疮怀旧不胜悲。
癸未新正写怀二首
作者：谢迁
朝代：明

百年虚度四之三，往事悠悠祗自惭。林下身轻犹健步，口中舌在足清谈。浮生漫讶星霜改，大造真承雨露覃。苦忆旧时行乐伴，舞雩何处试春衫。荒陬残腊煖如春，共道春来万象新。入夜刚风仍作雪，崇朝寒气苦侵人。六花如兆丰年瑞，四海犹怜蔀屋贫。安得重阴都散尽，仰瞻旭日丽苍旻。
癸未新正写怀二首·其一
作者：谢迁
朝代：明

百年虚度四之三，往事悠悠祗自惭。林下身轻犹健步，口中舌在足清谈。浮生漫讶星霜改，大造真承雨露覃。苦忆旧时行乐伴，舞雩何处试春衫。
癸未新正写怀二首·其二
作者：谢迁
朝代：明

荒陬残腊煖如春，共道春来万象新。入夜刚风仍作雪，崇朝寒气苦侵人。六花如兆丰年瑞，四海犹怜蔀屋贫。安得重阴都散尽，仰瞻旭日丽苍旻。
睡起二首
作者：谢迁
朝代：明

信手拈书倦即休，清茶白饭更何求。一鸣不悔当头斥，百鍊那堪绕指柔。霜鬓每怜青镜晓，雪心真爱碧山秋。临池鱼乐相忘久，却笑敲针作钓钩。端居亦自笑痴顽，饱食无营只看山。长豆荚肥供茗椀，老藤阴密护柴关。坐来水阁忘三伏，逢著仙人说九还。佳境到头人未识，黑甜一枕醉醒间。
睡起二首·其一
作者：谢迁
朝代：明

信手拈书倦即休，清茶白饭更何求。一鸣不悔当头斥，百鍊那堪绕指柔。霜鬓每怜青镜晓，雪心真爱碧山秋。临池鱼乐相忘久，却笑敲针作钓钩。
睡起二首·其二
作者：谢迁
朝代：明

端居亦自笑痴顽，饱食无营只看山。长豆荚肥供茗椀，老藤阴密护柴关。坐来水阁忘三伏，逢著仙人说九还。佳境到头人未识，黑甜一枕醉醒间。
睡起二首·其二
作者：谢迁
朝代：明
体裁：七言律诗

端居亦自笑痴顽，饱食无营只看山。长豆荚肥供茗碗，老藤阴密护柴关。坐来水阁忘三伏，逢著仙人说九还。佳境到头人未识，黑甜一枕醉醒间。
睡起偶成仍前韵
作者：谢迁
朝代：明

睡觉前楹忽见山，清风多在绿阴间。蜂粘花粉时穿牖，鹤避茶烟每闯关。雉堞斜连林外麓，蜃楼高起海西湾。晚凉徐步溪边屧，牛背斜阳一笛还。
祠堂新构用雪湖韵述怀二首
作者：谢迁
朝代：明

白屋栖迟本固穷，青云寥廓误登崇。永思端荷流光远，优典真逢泰运隆。温饱平生俱分外，孝忠两字只胸中。同休愿效华封祝，国祚无疆日正东。陋巷萦回路不穷，庭槐阴护短墉崇。苟完愧我培基浅，元吉从天藉栋隆。享祀有仪还道古，音容无地每虚中。春光又喜生门户，昨夜遥瞻斗柄东。
祠堂新构用雪湖韵述怀二首·其一
作者：谢迁
朝代：明

白屋栖迟本固穷，青云寥廓误登崇。永思端荷流光远，优典真逢泰运隆。温饱平生俱分外，孝忠两字只胸中。同休愿效华封祝，国祚无疆日正东。
祠堂新构用雪湖韵述怀二首·其二
作者：谢迁
朝代：明

陋巷萦回路不穷，庭槐阴护短墉崇。苟完愧我培基浅，元吉从天藉栋隆。享祀有仪还道古，音容无地每虚中。春光又喜生门户，昨夜遥瞻斗柄东。
秋凉
作者：谢迁
朝代：明

郊墟一夕动新凉，蟋蟀声多近我床。风度疏松将入室，露零蔓草欲沾裳。槎浮渐觉星河近，铚又犹怜里巷忙。灯火简编妨老眼，窗前惆怅旧萤囊。
种松苗
作者：谢迁
朝代：明

杪冬天宇霁，阴崖冰雪消。荷锄向西崦，课童植松苗。众卉岂不荣，未雪已先凋。松姿贞且劲，凌寒见孤标。岩谷势幽阻，土脉亦不硗。栽培藉雨露，但苦牧与樵。樵牧苟不侵，拱把遂成乔。当年手所植，今已百尺条。岁月尚吾与，见尔复昂霄。湖山归旧隐，依云结新巢。嗟嗟赤松子，自昔成久要。松间路不迷，来往任逍遥。
稽山小隐为许世美作
作者：谢迁
朝代：明

为耽山水远移家，遁迹稽山镜水涯。萝径屡更新岁月，麻衣长伴旧烟霞。一瓢饮足何当弃，驷马车高任自誇。况得仙翁传秘诀，漫添宿火养丹砂。
立春前一日大雪用前韵志喜
作者：谢迁
朝代：明

过却残年望有年，晓来惊喜雪纷然。先春一日犹成瑞，濒海群黎快力田。木屑火温憨睡足，梅花春细苦吟便。扁舟忽动王猷兴，却怕篙工又怨天。
笔馈雪湖辱佳咏依韵奉答
作者：谢迁
朝代：明

管生聊遣直文房，小竹皮冠旧羽裳。光藉剡川澄素练，香分蟾窟捣玄霜。凭谁较艺论工拙，未许齐肩竞短长。莫笑中书君已老，曾随鹓鹭入班行。
答冯佩之用前韵
作者：谢迁
朝代：明

高阁小车真渴望，迎门一笑正新年。聚星光烛稽山下，会老堂开汝水边。弄月吟风偿宿债，投桃报李续残编。吾侪真率无兼味，却怪何曾食万钱。
答衍圣公
作者：谢迁
朝代：明

济河经信宿，阙里郁岧峣。礼乐馀三代，宫墙富百寮。渊源洙泗合，苍翠柏松乔。未遂抠衣愿，空烦折简招。浮云寒拥日，逝水暮侵潮。冰冻愁将合，乡关望转遥。归与心正急，仰止意难消。惭负贤东道，缄书首重翘。
素笺馈雪湖辱诗来谢次韵答之
作者：谢迁
朝代：明

华篇酬素楮，使至一舒眉。误此琼瑶报，惭非玉屑姿。粗疏承用乏，雅澹慰心知。聊伴中书老，清风旧凤池。
絅之开馆临城借前韵奉贺
作者：谢迁
朝代：明

青衿济济列前除，绛帐春风拂面初。材本栋梁输一第，业勤膏晷足三馀。砚田俶载饶新稼，腹笥翻腾出旧书。桃李满城方蓓蕾，忽惊甘雨应时舒。
纳凉
作者：谢迁
朝代：明

炎天何地著衰翁，竹里空堂一榻风。露渚光摇萤缀草，月林影乱鹊惊丛。卧看星斗挥轻箑，渴忆溪泉唤小童。忽听邻鸡狂起舞，奋身欲上广寒宫。
聊城怀古
作者：谢迁
朝代：明

战国信多奇，妾妇良足耻。悠悠千载馀，吾重鲁连子。信义屈强兵，坚城书一纸。功成不自居，长揖归故里。诸侯欲帝秦，宁蹈东海死。砥柱回狂澜，流芳炤青史。虽非孔氏徒，不愧天下士。聊城已非昔，高山勤仰止。
腊月十八日与冯雪湖潘南山会宿山亭次韵联句
作者：谢迁
朝代：明

屋角梅花映雪清，石头路转入云平。盘餐供客聊随分，箕踞看人直任情。侵晓开笼閒放鹤，先春荷锸漫移橙。素心良会频难得，深夜清樽待月明。菊枕藤床午梦清，起来江上晚潮平。酒杯到我偏无分，丘壑于今胜有情。稚子篱根迷旧竹，木奴霜后压香橙。剡川一曲春长满，合与知章老四明。
腊月十八日与冯雪湖潘南山会宿山亭次韵联句·其一
作者：谢迁
朝代：明

屋角梅花映雪清，石头路转入云平。盘餐供客聊随分，箕踞看人直任情。侵晓开笼閒放鹤，先春荷锸漫移橙。素心良会频难得，深夜清樽待月明。
腊月十八日与冯雪湖潘南山会宿山亭次韵联句·其二
作者：谢迁
朝代：明

菊枕藤床午梦清，起来江上晚潮平。酒杯到我偏无分，丘壑于今胜有情。稚子篱根迷旧竹，木奴霜后压香橙。剡川一曲春长满，合与知章老四明。
舟中课儿诵习
作者：谢迁
朝代：明

一经旧业本家传，盛世遭逢亦偶然。匡济已孤明主托，继承犹望后人贤。陶翁饮酒宁非达，杜甫吟诗祗自怜。分付尔曹勤努力，未来吾复任苍天。
舟次彭城同年洪宪副以书来迓赋一律奉答
作者：谢迁
朝代：明

淮扬封畛接青徐，满道风霜按节初。鸡黍偶成千里约，寒暄先枉一缄书。交情谁复如同榜，宦路吾方愧二疏。只恐相逢又相别，严程欲进更趑趄。
舟次晓起书所见
作者：谢迁
朝代：明

清晓推篷满地霜，舟人呵手弄帆樯。孤村萧索炊烟鲜，高岸凌兢引䌫长。潦水带冰趋瀚海，寒云夹雾拥朝阳。平生忧国心仍在，回首神京一慨慷。
舟次晓起书所见
作者：谢迁
朝代：明
体裁：七言律诗

清晓推篷满地霜，舟人呵手弄帆樯。孤村萧索炊烟鲜，高岸凌兢引缆长。潦水带冰趋瀚海，寒云夹雾拥朝阳。平生忧国心仍在，回首神京一慨慷。
舟至直沽长子正来迎喜而有作时正自家来省先还至德州闻予得请复来迎也
作者：谢迁
朝代：明

维舟向天津，潮落日已晚。燎火明渡头，大儿忽在眼。离合岂偶然，惭愧劳往返。骨肉保团圆，今幸遂初愿。喜极翻成悲，相看泪如霰。秉烛坐忘眠，却怪寒更短。
船字韵拾遗四首
作者：谢迁
朝代：明

绿蓑青笠志和船，懒性从来饱即眠。花落却嗔风扫地，云开最喜日中天。许身愚到从浮海，课子勤方学种田。忽见空霄飞一鹤，驭风清气亦翩然。北宅南湾独桨船，眼花不到水中眠。清虚界是真玄圃，朴野风存古葛天。扶老正便方竹杖，尝秋却爱蚤禾田。云霓又渴三农望，安得甘霖一霈然。千顷湖波一叶船，白云堆里任閒眠。灯前谁话巴山雨，酒后真忧杞国天。大庇万间惭广厦，力耕方寸当良田。临流炤见双蓬鬓，俛仰乾坤一慨然。欲从瀛海泛楼船，仙路茫茫且自眠。树拥归云将暮景，草深零露向秋天。五株彭泽新高柳，十顷成都旧薄田。蜡屐试乘溪上月，一声长啸发森然。
船字韵拾遗四首·其一
作者：谢迁
朝代：明

绿蓑青笠志和船，懒性从来饱即眠。花落却嗔风扫地，云开最喜日中天。许身愚到从浮海，课子勤方学种田。忽见空霄飞一鹤，驭风清气亦翩然。
船字韵拾遗四首·其三
作者：谢迁
朝代：明

千顷湖波一叶船，白云堆里任閒眠。灯前谁话巴山雨，酒后真忧杞国天。大庇万间惭广厦，力耕方寸当良田。临流炤见双蓬鬓，俛仰乾坤一慨然。
船字韵拾遗四首·其二
作者：谢迁
朝代：明

北宅南湾独桨船，眼花不到水中眠。清虚界是真玄圃，朴野风存古葛天。扶老正便方竹杖，尝秋却爱蚤禾田。云霓又渴三农望，安得甘霖一霈然。
船字韵拾遗四首·其四
作者：谢迁
朝代：明

欲从瀛海泛楼船，仙路茫茫且自眠。树拥归云将暮景，草深零露向秋天。五株彭泽新高柳，十顷成都旧薄田。蜡屐试乘溪上月，一声长啸发森然。
芙蓉
作者：谢迁
朝代：明

傍水施朱意自真，幽栖非是避芳尘。已呼晚菊为兄弟，更为秋江作主人。
苏司训考妣双挽
作者：谢迁
朝代：明

荣荣堂北萱，零落秋霜蚤。依依爱日心，但愿椿不老。养志夙所欣，儒官讵云小。东平来讣音，别驾殒中道。椿庭回首空，此恨终天抱。风木号慈乌，哑哑彻昏晓。
苦雨二绝
作者：谢迁
朝代：明

向来井底欲生尘，一雨如今动浃旬。烂尽晚禾方种麦，闾阎疾苦向谁陈。昨朝新霁又沉霪，叵奈泥污巷陌深。七八月间愁渴死，当时何苦不为霖。
苦雨二绝·其一
作者：谢迁
朝代：明

向来井底欲生尘，一雨如今动浃旬。烂尽晚禾方种麦，闾阎疾苦向谁陈。
苦雨二绝·其二
作者：谢迁
朝代：明

昨朝新霁又沉霪，叵奈泥污巷陌深。七八月间愁渴死，当时何苦不为霖。
苦雨写怀
作者：谢迁
朝代：明

海天风雨苦飕飕，盛夏生寒讶蚤秋。晨戍不闻喧鼓角，夜床频起索衾裯。山村路杳云重暝，野渡舟横水乱流。预恐霪霖伤稼穑，倚阑无语望西畴。
苦雨叹仍用前韵
作者：谢迁
朝代：明

老来学稼不逢年，灾沴频仍每怆然。八月飓风真立海，一春霪雨又漫田。爨愁烟塞薪尤急，行奈泥深屐未便。瞻望晴曦何处在，排云直欲见青天。
葡萄为杨仲谨题
作者：谢迁
朝代：明

瑶池秋蚤动凉风，吹落玄珠万颗同。拾取一枝聊把玩，只疑身在水晶宫。
葡萄西瓜馈雪湖辱示长句次韵答之
作者：谢迁
朝代：明

径路草深客稀过，衡门昼掩成独坐。披襟散发傲羲皇，舞鹤鸣琴代宾佐。山中自诧拟封君，木奴千头竹万个。圃蔬园果逐时新，献纳从公无小大。葡萄瓜种俱西来，忆从博望天荒破。清芬不用自煎茶，佳境宁论倒餐蔗。冰盆满泛恣浮沉，广席敷陈惬尊斝。分甘聊复惓同心，两地遥知共清暇。斜封博取玉川歌，阳春调高真寡和。效颦吾已忘妍媸，白战今仍励慵惰。东西十里隔山城，往来却愧邮筒荷。
虹见
作者：谢迁
朝代：明

海滨枯悴到山颠，赫日炎炎类火然。微雨方将沾下土，妖虹忽复亘南天。来苏愈渴苍生望，斩伐谁司白帝权。怒发上冲冠欲裂，胸中长剑倚空悬。
蚤发临清喜晴
作者：谢迁
朝代：明

昨宵风雪阻严程，今日前途喜复晴。萍水襟期成汗漫，鸿泥踪迹尚分明。旧游乍觉三秋远，归路真誇五两轻。海上閒鸥迎野老，向来尘席任谁争。
蚤发潞河柬何冬官
作者：谢迁
朝代：明

千里乡心逐雁飞，晨光初动尚熹微。送迎深愧劳宾主，今昨何烦问是非。自在沙鸥眠岸迥，凋零霜叶挂林稀。十年京洛归来晚，犹喜淄尘未染衣。
蚤秋即事仍前韵
作者：谢迁
朝代：明

晚来爽气动西山，便觉秋声在树间。月暗候虫喧四璧，风传戍柝警重关。仰观流火横天末，漫忆浮槎渺汉湾。一雨及时成乐岁，村村贳酒棹歌还。
蚤过山庄避暑用陶韵
作者：谢迁
朝代：明

侵晨理孤棹，山居将避喧。好风忽南来，吹我乌帽偏。宿鹭未移渚，落月犹在山。候门两稚子，问我何时还。高山与流水，此意向谁言。
补和联句东字韵三首效雪湖作
作者：谢迁
朝代：明

鸿泥踪迹忘西东，旧业归老如梦中。漠漠唐虞世已远，悠悠孔墨将无同。也知三岛杳难即，但愿一尊长不空。咫尺相过亦非偶，望中云树常朦胧。高冈直接扶桑东，小亭新构深谷中。主人自愧是逋逸，梅花却与孤山同。暗香一派出冰壑，清风万仞凌秋空。夜深纸帐眠未醒，角声吹起月朦胧。巢父掉头归海东，宜休亭结梅花中。岁寒一节良自许，春意满腔谁与同。白鹤放时客在户，翠禽啼处霜漫空。素心伊迩每来往，杖藜踏破云朦胧。
补和联句东字韵三首效雪湖作·其一
作者：谢迁
朝代：明

鸿泥踪迹忘西东，旧业归老如梦中。漠漠唐虞世已远，悠悠孔墨将无同。也知三岛杳难即，但愿一尊长不空。咫尺相过亦非偶，望中云树常朦胧。
补和联句东字韵三首效雪湖作·其三
作者：谢迁
朝代：明

巢父掉头归海东，宜休亭结梅花中。岁寒一节良自许，春意满腔谁与同。白鹤放时客在户，翠禽啼处霜漫空。素心伊迩每来往，杖藜踏破云朦胧。
补和联句东字韵三首效雪湖作·其二
作者：谢迁
朝代：明

高冈直接扶桑东，小亭新构深谷中。主人自愧是逋逸，梅花却与孤山同。暗香一派出冰壑，清风万仞凌秋空。夜深纸帐眠未醒，角声吹起月朦胧。
西宾朱国材解馆辱诗留别次韵二首奉赠因致后望之意
作者：谢迁
朝代：明

漫诧山中万户侯，清风相对两儒流。寻常诗卷娱赓和，粗粝盘餐愧款留。豚犬久知非騄駬，营巢却喜得菟裘。抱琴无惜频过访，牢落停云忆旧游。知君气槩藐王侯，三峡胸中笔倒流。少壮交游成契阔，荒凉馆谷强淹留。思归忽动冯欢铗，共敝空怀季路裘。满路雪泥真怅别，湖船春水候同游。
西宾朱国材解馆辱诗留别次韵二首奉赠因致后望之意·其一
作者：谢迁
朝代：明

漫诧山中万户侯，清风相对两儒流。寻常诗卷娱赓和，粗粝盘餐愧款留。豚犬久知非騄駬，营巢却喜得菟裘。抱琴无惜频过访，牢落停云忆旧游。
西宾朱国材解馆辱诗留别次韵二首奉赠因致后望之意·其二
作者：谢迁
朝代：明

知君气槩藐王侯，三峡胸中笔倒流。少壮交游成契阔，荒凉馆谷强淹留。思归忽动冯欢铗，共敝空怀季路裘。满路雪泥真怅别，湖船春水候同游。
西岩晚望仍前韵
作者：谢迁
朝代：明

欲凌倒景强登山，山外斜阳绿树间。横笛路迂归牧陇，远钟烟暝逗禅关。湖波茂草青千顷，海屿晴霞锦一湾。石上浩歌仍待月，披襟散发暮忘还。
见怀留别韵
作者：谢迁
朝代：明

黄扉十载共丝纶，壮志相期作荩臣。大块推移终息老，浮生行止岂由人。寻常野服随身便，忽漫韶华过眼新。若许扁舟同范老，五湖烟水久知津。头上凉飔透白纶，药笼频检识君臣。行吟尽日无佳句，梦想终宵有故人。松坞昼长茶灶熟，秫田秋稔酒篘新。閒来偶试湖边屐，雨后蘋香水没津。
见怀留别韵·其一
作者：谢迁
朝代：明

黄扉十载共丝纶，壮志相期作荩臣。大块推移终息老，浮生行止岂由人。寻常野服随身便，忽漫韶华过眼新。若许扁舟同范老，五湖烟水久知津。
见怀留别韵·其二
作者：谢迁
朝代：明

头上凉飔透白纶，药笼频检识君臣。行吟尽日无佳句，梦想终宵有故人。松坞昼长茶灶熟，秫田秋稔酒篘新。閒来偶试湖边屐，雨后蘋香水没津。
见雪湖遗腹孙用前韵志喜
作者：谢迁
朝代：明

积善原深更积书，高门家世业专儒。天全硕果根株茂，人羡龙驹骨相殊。异日定酬传笏志，只今已应聚星图。提携犹喜翁强健，望八年来杖未扶。
觉衰
作者：谢迁
朝代：明

右臂加酸搦管难，重揩昏睫叹衰残。门无车辙宜酣睡，饭有鱼羹亦强餐。霜鬓向秋深渐白，葵心倾日晚尤丹。好怀多谢东邻叟，斗酒相过且尽欢。
话旧感怀仍前韵
作者：谢迁
朝代：明

曾共忧时戒履霜，壮怀今已视茫茫。空山落木悲年晚，穷海幽居爱日长。门迓轩车频扫径，儿收书札满摊床。秋光剩得芙蓉好，同向江头试采芳。
谢沟闸阻风柬黄敬夫
作者：谢迁
朝代：明

驿舟才过下沽头，竟日飘风阻谢沟。乱石狂沙深闭户，酒杯棋局漫添筹。险夷有分真随遇，行止无端可自由。寄语同途诸逆旅，前程何必叹淹留。
谷旦复用前韵纪兴
作者：谢迁
朝代：明

闾阎逋负荷蠲除，百谷占年庆喜初。瑞雪经冬先有兆，妖蝗入地已无馀。大田坚好传周雅，成赋均平准夏书。但愿屡丰今日始，万方民物总安舒。
贺徐善应登科次雪湖韵
作者：谢迁
朝代：明

足蹑云衢万里青，胸中吞吐渺苍冥。乡邦嘉运真千载，家业专门旧一经。名上贤书腾茂实，光生华阀慰先灵。峥嵘头角须珍重，平地人方讶震霆。
贺潘南山弄璋
作者：谢迁
朝代：明

莫道商瞿子更迟，德门馀庆已先知。珠生老蚌何容易，凤出丹山合应期。窦桂新枝才轧茁，徐麟吉梦定追随。玉缸春酒飞花满，汤饼初筵醉不辞。
贺雪湖得马
作者：谢迁
朝代：明

大夫不徒行，老足难为力。有马借人乘，此道已非昔。雪湖一款段，往失今复得。得失底须论，代步良足惜。曾记鲁论语，骥祗称其德。汎驾亦何为，寻诗随所适。坂无九折途，行不费鞭策。过我勿惮烦，青刍盈皂枥。
贺龙山太宰得孙及得从曾孙志喜各一首
作者：谢迁
朝代：明

槐分世谱几千叶，兰茁庭阶第一孙。佳气充闾连故里，德星炤夜自初昏。两朝旧笏龙光远，万卷遗书手泽存。燕翼不须廑作室，于公只合再高门。群从孙多又见曾，一门福履更谁胜。光昭世德槐阴密，欢动慈颜鹤算增。瀛海仙源流庆泽，丹山雏凤协休徵。鸿胪复有熊罴梦，伫听君家燕喜声。
贺龙山太宰得孙及得从曾孙志喜各一首·其一
作者：谢迁
朝代：明

槐分世谱几千叶，兰茁庭阶第一孙。佳气充闾连故里，德星炤夜自初昏。两朝旧笏龙光远，万卷遗书手泽存。燕翼不须廑作室，于公只合再高门。
贺龙山太宰得孙及得从曾孙志喜各一首·其二
作者：谢迁
朝代：明

群从孙多又见曾，一门福履更谁胜。光昭世德槐阴密，欢动慈颜鹤算增。瀛海仙源流庆泽，丹山雏凤协休徵。鸿胪复有熊罴梦，伫听君家燕喜声。
赏残菊
作者：谢迁
朝代：明

养疴日高起，袖手步前楹。清霜萃百卉，残菊有馀馨。爱此傲霜姿，巡檐掇其英。掇英酿美酒，酒熟当自倾。人言杞菊甘，可以制颓龄。颓龄安可制，聊用陶吾情。
赠伍主事全监？场事竣还京
作者：谢迁
朝代：明

寂寞山村独养疴，遥闻还旆欲如何。斯文契谊更三世，岐路离情寄一歌。报国惟应宽税？，承家端不忝贤科。椿庭念旧如相问，为道残衰两鬓皤。
赠伍主事全监�场事竣还京
作者：谢迁
朝代：明
体裁：七言律诗

寂寞山村独养疴，遥闻还旆欲如何。斯文契谊更三世，岐路离情寄一歌。报国惟应宽税�，承家端不忝贤科。椿庭念旧如相问，为道残衰两鬓皤。
赠会稽尹陈君玉升四川宪佥之任君先以御史左迁也
作者：谢迁
朝代：明

花县惊看旧豸冠，疏林宁合久栖鸾。桓骢载骤人争议，蜀弩先驱路不难。遗爱一番春雨足，清风万里晓霜寒。邻封方欲沾河润，翘首行旌独慨叹。
赠何提学粹夫升南京太常少卿之任
作者：谢迁
朝代：明

邸报传闻喜不胜，于今公道尚分明。云衢逸足嗟淹滞，礼寺清班属老成。故旧多情光敝里，衰残无路送行旌。遐陬良晤知难再，一曲骊驹百感并。
赠何方伯道亨擢都宪巡抚河南
作者：谢迁
朝代：明

林下殷勤念旧知，平生端不负相期。藩垣坐啸心如水，道路歌谣口似碑。柏府荐膺天上宠，棠阴真慰召南思。激扬伫听新风采，圣化于今大转移。
赠余医士
作者：谢迁
朝代：明

年来守口正如瓶，闭户端居百念轻。舌在祗防牙齿敝，气和宁合赘疣生。奇功一匕真无价，妙术专门旧有名。也欲为君栽几杏，碧波芳草若为情。
赠刘德夫提学升南京太仆之任
作者：谢迁
朝代：明

御仆由来简正人，留都池重况钦邻。词林偃蹇望非浅，臬府超迁宠更新。访旧曾烦迂使节，送行深愧后儒绅。别情交谊秋空远，惆怅维摩老病身。
赠屈二守考绩之京
作者：谢迁
朝代：明

暂辞簪笔下鸾坡，郡治频闻五裤歌。直道行藏轻毁誉，劳心抚字拙催科。甘棠过雨凝苍霭，春水含风动碧波。路口似碑思借寇，九重天远欲如何。
赠屠太宰被召北上
作者：谢迁
朝代：明

白云岭上不堪持，携手河梁酒一卮。镜水稽山方有待，秋鸿社燕杳难期。先朝燕翼馀耆旧，今日龙光重倚毗。当道故人如问及，为言多病已成衰。
赠张解元龚亚魁
作者：谢迁
朝代：明

北海南山两俊才，秋闱高捷诧联魁。久知当代奎星聚，又喜吾乡泰运回。周道并驰千里骏，禹门齐上一声雷。林泉白发怜衰朽，翘首青云望后来。
赠方司训考绩之京用雪湖韵
作者：谢迁
朝代：明

家声自昔重秋崖，管领文风到海涯。道企苏湖分教范，学宗洙泗得心斋。门墙人已誇多士，干羽时方舞两阶。久识囊锥今脱颖，阳关聊复寓离怀。烟霞深处旧丹崖，老我归休汝水涯。司教适当淹敝邑，论文时枉过荒斋。兴来高论风生座，醉后狂歌月上阶。岐路悠悠真念别，好音何日慰吾怀。
赠方司训考绩之京用雪湖韵·其一
作者：谢迁
朝代：明

家声自昔重秋崖，管领文风到海涯。道企苏湖分教范，学宗洙泗得心斋。门墙人已誇多士，干羽时方舞两阶。久识囊锥今脱颖，阳关聊复寓离怀。
赠方司训考绩之京用雪湖韵·其二
作者：谢迁
朝代：明

烟霞深处旧丹崖，老我归休汝水涯。司教适当淹敝邑，论文时枉过荒斋。兴来高论风生座，醉后狂歌月上阶。岐路悠悠真念别，好音何日慰吾怀。
赠曹进士子进知兴化
作者：谢迁
朝代：明

甲科人物比兼金，七步才华出士林。棣萼春辉南服近，萱花晚翠北堂深。承欢漫和安仁赋，兴化仍弹子贱琴。珍重姻家新托契，隔江洗耳听佳音。
赠朱彦明
作者：谢迁
朝代：明

归途邂逅忆同舟，转盻俄惊十五秋。春树寻常劳我眼，霜华容易上君头。翻云覆雨何须问，剩水残山且自由。珍重故情来远棹，海乡粗粝漫淹留。
赠毛德孚张茂登会试南宫
作者：谢迁
朝代：明

一经原委懋家传，万里云程快著鞭。瑞应聚星重启运，雅歌鸣鹿盛兴贤。鱼龙化及风雷际，兰桂芳承雨露偏。春榜捷音先慰我，乡闾契谊况姻连。
赠眷弟陈一之之任南昌司训诗一首
作者：谢迁
朝代：明

吏部传家羡太常，银台秋署倍增光。君今莫厌芹宫冷，一脉书香足绍芳。
赠表弟邹克敬之来安司训用前韵
作者：谢迁
朝代：明

醉乐峰奇盛隐沦，云程喜尔耀前人。一经志苦专门业，三策名先利国宾。泮水集英真乐育，芹香分赡不忧贫。高歌青眼嗟予老，洗耳芳声动缙绅。
赠表弟邹景明之武平卫幕
作者：谢迁
朝代：明

愤斋抱璞竟沉沦，可是苍天独负人。蚤已成家誇令子，今当入幕羡嘉宾。诗书真见重馀庆，关柝谁言祗为贫。苦忆渭阳深念别，再陈先训愿书绅。
赠詹司训休致还建宁
作者：谢迁
朝代：明

落花飞絮正纷纭，三叠阳关酒半醺。世路古来轻宦辙，离情今复重斯文。门墙雨足新桃李，囊箧风清旧典坟。想见故园行乐地，松间石上卧看云。
赠邑丞苏君升武康尹之任
作者：谢迁
朝代：明

两载真怜骥足淹，仁风却喜播闾阎。七弦雅趣还新调，列宿清辉应旧占。江口潮平仍倚棹，马头人众更牵幨。离亭无限斯文念，老眼慇勤动远瞻。
赠邑宰吕侯阼考绩之京
作者：谢迁
朝代：明

薰风解愠入朱弦，甘雨随潮送画船。目断白云长爱日，心悬紫极远朝天。承欢道喜京圻便，报政人誇令尹先。百里可能淹骥足，云程快著祖生鞭。
赠陈推府考绩之京
作者：谢迁
朝代：明

骊驹遥寄送行旌，为念通家故旧情。大郡明刑初奏绩，甲科高第蚤蜚声。江头柳色离亭迥，雨后波光驿棹轻。比岁东南多水旱，好将民隐达承明。
越城览胜六首次雪湖韵 其一 登蕺山
作者：谢迁
朝代：明

散尽春阴万象融，蕺山高起跨垣墉。戒珠寺古遗荒径，洗砚池深映远空。上界梵钟将入定，小桥角扇尚清风。蓁芜不独兰亭胜，千载斯文感慨同。
越城览胜六首次雪湖韵 其三 游阳明洞
作者：谢迁
朝代：明

溪桥过雨路初乾，步入阳明眼界宽。酒瓮峰回开罨画，羽衣人去剩还丹。青鞋布袜真乘兴，野蔬山肴漫合欢。尘虑顿空留竟日，不知三岛在人间。
越城览胜六首次雪湖韵 其二 游梅山
作者：谢迁
朝代：明

野寺晴钟出远林，仙家遗迹古犹今。断桥对峙清溪曲，小径斜通绿树阴。望入市门劳企想，坐来丹井动豪吟。卜居便欲从兹始，且共山僧话洗心。
越城览胜六首次雪湖韵 其四 登龙山
作者：谢迁
朝代：明

迤逦冈峦隔市尘，嵯峨台殿集高真。天低象纬先分曙，地接蓬壶独驻春。大府建牙森棨戟，仙坛煮石足荆薪。满前多景真奇绝，老眼于今又一新。
越城览胜六首次雪湖韵·登蕺山
作者：谢迁
朝代：明

散尽春阴万象融，蕺山高起跨垣墉。戒珠寺古遗荒径，洗砚池深映远空。上界梵钟将入定，小桥角扇尚清风。蓁芜不独兰亭胜，千载斯文感慨同。野寺晴钟出远林，仙家遗迹古犹今。断桥对峙清溪曲，小径斜通绿树阴。望入市门劳企想，坐来丹井动豪吟。卜居便欲从兹始，且共山僧话洗心。溪桥过雨路初乾，步入阳明眼界宽。酒瓮峰回开罨画，羽衣人去剩还丹。青鞋布袜真乘兴，野蔬山肴漫合欢。尘虑顿空留竟日，不知三岛在人间。迤逦冈峦隔市尘，嵯峨台殿集高真。天低象纬先分曙，地接蓬壶独驻春。大府建牙森棨戟，仙坛煮石足荆薪。满前多景真奇绝，老眼于今又一新。
过彭城驿哭恒孙二首
作者：谢迁
朝代：明

忆昔过彭城，吾孙祸独婴。仓皇埋旅榇，呜咽赴严程。骨肉久应化，星霜倏屡更。伤心此停棹，老泪强吞声。野寺邻荒驿，孤坟出短垣。老怀难割爱，旧鬼亦烦冤。岁晚乡心迫，天高泪眼昏。哀歌不成调，为尔一招魂。
过彭城驿哭恒孙二首·其一
作者：谢迁
朝代：明

忆昔过彭城，吾孙祸独婴。仓皇埋旅榇，呜咽赴严程。骨肉久应化，星霜倏屡更。伤心此停棹，老泪强吞声。
过彭城驿哭恒孙二首·其二
作者：谢迁
朝代：明

野寺邻荒驿，孤坟出短垣。老怀难割爱，旧鬼亦烦冤。岁晚乡心迫，天高泪眼昏。哀歌不成调，为尔一招魂。
送上虞令刘侯近光考绩之京
作者：谢迁
朝代：明

江右从来富甲科，越东今喜盛弦歌。课书上最三年绩，润及邻疆九里河。农事在怀霖雨足，官程入望好风多。赠行无限斯文念，聊向离亭赋碧波。
送两峰还途次惆怅不已口占见意
作者：谢迁
朝代：明

旧游零落慨晨星，岐路屏营酒半醒。越峤吴江来往地，霜花枫叶短长亭。交全道谊头俱白，会续耆英眼倍青。惭愧痴儿孤厚德，教言临别重丁宁。
送屠公出姚江奉和途中即事一首
作者：谢迁
朝代：明

四望潾潾麦浪平，午风村落远鸡鸣。搴帷到处儿童识，负弩驱时驿吏迎。野水横舟人欲渡，山云触石雨还生。明朝同上龙泉顶，一举何妨累十觥。
送徐善应上京会试
作者：谢迁
朝代：明

腾骧争羡出群才，望入青云老眼开。京国不辞千里涉，严冬却喜一阳回。人间白璧方谐价，天上黄金剩筑台。驿路见梅须寄我，寒香应占百花魁。
送郑司训被召北上
作者：谢迁
朝代：明

妙年逸足怪淹迟，天路于今信所之。三载广文官似水，一时公论口如碑。栋榱次第收才俊，鹓鹭从容簉羽仪。宣室怀贤定前席，闾阎民瘼已周知。
送陈子新会试南宫
作者：谢迁
朝代：明

南都夺得锦标归，秋桂香生戏彩衣。丹穴旧巢雏凤起，太邱华阀德星辉。十年灯火心良苦，万里云霄愿不违。礼乐专门吾邑盛，捷音伫听冠春闱。
送陈甥章之任四川盐课副提举
作者：谢迁
朝代：明

乡里高门重太邱，簪缨新喜绍前修。汉鹾出井真良法，蜀道登天亦壮游。昼锦亲庭归便驿，秋江客棹趁安流。守官愿尔清如水，伫听嘉声慰白头。
送靳二守九载考绩之京
作者：谢迁
朝代：明

海乡翘首望钱清，无计攀辕奈尔行。别驾独贤诸邑颂，斯文相与十年情。碧波渺渺离怀远，岐路悠悠客感并。超擢有期遥洗耳，于今公道尚分明。
邓宪副挽诗
作者：谢迁
朝代：明

急流蚤计赋归来，梦入华胥竟不回。尘没可怜无价宝，云骧空羡出群材。年光冷落新香社，门望巍峨旧宪台。我为故情歌楚些，悲风萧瑟动蒿莱。
郑氏双节堂
作者：谢迁
朝代：明

宗祊如线泣遗孤，苦志相承妇与姑。千仞雪松依石壁，一轮秋月浸冰壶。庆源已萃贤孙子，风节真胜大丈夫。鸾诰推封行有日，潜光终见耀寰区。
酬刘德夫提学过访
作者：谢迁
朝代：明

山扉静掩养残生，远路风霜枉旆旌。末俗何人敦古道，旧游今日见高情。经帏暂辄司风纪，教朴真誇得俊英。秉烛相看坐忘倦，病馀老眼倍分明。
酬张舜用秋官用前韵
作者：谢迁
朝代：明

积雨荒村客到稀，苔阶绿上欲侵扉。冲泥忽枉高轩过，倾盖真增陋巷辉。倒屣出迎怜我老，累觞忘醉共君挥。满堂玉屑谈方剧，时仗吴公一解围。
酬张茂登贡士仍前韵
作者：谢迁
朝代：明

后来英俊眼中稀，蚤岁升堂直启扉。天厩神驹犹伏枥，昆冈奇璞正含辉。龙门三级腮仍曝，笔阵千军手自挥。颙望春闱鏖战日，当先一鼓破重围。
酬李承裕宪副见访
作者：谢迁
朝代：明

炎熇郊坰苦避人，清风宪节忽来旬。都台扬历威名旧，委巷过临道谊真。臣似西平宜有子，地偏东海久无尘。江湖迂老重忧国，思见元戎号令新。
酬白都阃携酒过访用前韵
作者：谢迁
朝代：明

往来车马久应稀，忽讶先驱扣我扉。山郭水村春倍好，朱旗画戟昼相辉。坐因望远帘高捲，歌不停声爵屡挥。真景一庭供客赏，蔷薇编竹当屏围。
酬董文玉宫谕过访用前韵
作者：谢迁
朝代：明

三径秋风草乱生，候门连日讶官旌。云霄回首十年别，甲第联名两世情。剩水残山宜老朽，玉堂金马属豪英。海乡昨夜人争道，南斗文光烛地明。
酬西涯仍次联句韵
作者：谢迁
朝代：明

素心人远苦萦思，何处梧冈老凤仪。高谊每怀干里驾，閒情都付百篇诗。悠悠世路年华改，寂寂山扉昼景迟。拟向兰亭续修禊，斯文寥邈慨羲之。
酬陈德光进士见访用前韵
作者：谢迁
朝代：明

亲朋良晤亦嫌稀，三径苍苔护竹扉。后阁春深投辖地，中天夜漏聚星辉。落花坐久呼童扫，醉墨豪来对客挥。莫向俗人誇胜事，杏山实有锦城围。
酬雪湖见怀二首用陆韵
作者：谢迁
朝代：明

转眼红芳又绿阴，游丝飞絮漫相侵。衰颜未必输青镜，短发惟应怯旧簪。坐待白云归洞口，卧看明月到天心。怀人正复劳倾企，啼鸟嘤嘤隔远林。小斋无事足春眠，乘兴寻芳偶著鞭。苔石漫供醒酒具，鸥波重结洗心缘。东园桃李迎风笑，别壑藤萝带雨悬。相伴浴沂惭负约，湖边凝睇思悠然。
酬雪湖见怀二首用陆韵·其一
作者：谢迁
朝代：明

转眼红芳又绿阴，游丝飞絮漫相侵。衰颜未必输青镜，短发惟应怯旧簪。坐待白云归洞口，卧看明月到天心。怀人正复劳倾企，啼鸟嘤嘤隔远林。
酬雪湖见怀二首用陆韵·其二
作者：谢迁
朝代：明

小斋无事足春眠，乘兴寻芳偶著鞭。苔石漫供醒酒具，鸥波重结洗心缘。东园桃李迎风笑，别壑藤萝带雨悬。相伴浴沂惭负约，湖边凝睇思悠然。
酬雪湖见怀用前韵
作者：谢迁
朝代：明

闭户山间理旧书，书多健忘愧通儒。游从有幸居相近，澹泊无营志不殊。诗慢罚依金谷数，笑长模得虎溪图。帽檐时插花枝重，生怕风欺手自扶。
酬雪湖过访仍用前韵二首
作者：谢迁
朝代：明

苔痕过雨上阶除，忽枉高轩倒屣初。欢动笙歌元夕后，芳传梅柳蚤春馀。相看翻讶三秋别，一话真胜十载书。明日放舟湖上饮，波光溶漾绿蘋舒。门径寻常草不除，客来恰是踏青初。一堂和气春风里，四海韶光晓雨馀。酒德不嫌频作颂，交盟何用再加书。高怀独负湖船约，水面晴云自卷舒。
酬雪湖过访仍用前韵二首·其一
作者：谢迁
朝代：明

苔痕过雨上阶除，忽枉高轩倒屣初。欢动笙歌元夕后，芳传梅柳蚤春馀。相看翻讶三秋别，一话真胜十载书。明日放舟湖上饮，波光溶漾绿蘋舒。
酬雪湖过访仍用前韵二首·其二
作者：谢迁
朝代：明

门径寻常草不除，客来恰是踏青初。一堂和气春风里，四海韶光晓雨馀。酒德不嫌频作颂，交盟何用再加书。高怀独负湖船约，水面晴云自卷舒。
酬雪湖雨中见怀仍前韵
作者：谢迁
朝代：明

闷怀仍逐雨声还，淅沥虚檐醉梦间。村牧路迷寒荷笠，海艘帆重暮归湾。湖添水色思君远，窗掩梨花伴我閒。乘兴欲寻双短屐，出门预恐踏泥艰。
酷暑叹
作者：谢迁
朝代：明

漠漠炎埃障大荒，火轮停午昼偏长。科头竟日真如醉，赤脚层冰未当狂。强学地仙挥羽扇，为迎田父倒荷裳。桔槔声里心犹渴，安得天风送雨凉。
重阳后一日李挥使山庄雅集雪湖先归有作次韵奉答
作者：谢迁
朝代：明

相约登高蹑白云，云中鸡犬坐来闻。小山丛桂留车辙，微雨空濠落雁群。醉里乾坤真自足，老来风月合平分。吾方落帽公先去，投辖虚烦李使君。
重阳和雪湖见怀二首
作者：谢迁
朝代：明

小亭不到又弥月，佳节忽遇倍怀人。采芳篱下共谁语，索笑檐前空自巡。夙昔远游成汗漫，只今高兴犹嶙峋。天留老眼看秋色，杖藜更约双湖滨。幽斋坐卧养衰疾，知天久矣宁尤人。未容白发便千丈，谁说愁肠时几巡。红树夕阳竞烂熳，碧山秋气增嶙峋。乾坤胜景肯辜负，还拟寻芳穷水滨。
重阳和雪湖见怀二首·其一
作者：谢迁
朝代：明

小亭不到又弥月，佳节忽遇倍怀人。采芳篱下共谁语，索笑檐前空自巡。夙昔远游成汗漫，只今高兴犹嶙峋。天留老眼看秋色，杖藜更约双湖滨。
重阳和雪湖见怀二首·其二
作者：谢迁
朝代：明

幽斋坐卧养衰疾，知天久矣宁尤人。未容白发便千丈，谁说愁肠时几巡。红树夕阳竞烂熳，碧山秋气增嶙峋。乾坤胜景肯辜负，还拟寻芳穷水滨。
重阳怀雪湖有作
作者：谢迁
朝代：明

茱萸曳紫菊垂金，独对青樽强自吟。遥望好山空罨画，可怜佳节负登临。林延返炤烟光夐，水落寒潭雁影深。多景满前秋未老，赏心盟在合重寻。
閒居遣兴二首用雪湖韵
作者：谢迁
朝代：明

园田归老幸逢年，邻曲相看每粲然。素食半生违夙志，黑甜一枕遂良缘。絪缊野马窗前日，嘹亮宾鸿雪后天。漫取南华经细读，閒居惟有养生便。百事无营学引年，虚窗生白思悠然。韦编课子供消日，竹院逢僧话结缘。山径半坡黄犊草，湖波千顷白鸥天。蓝舆画舫时乘兴，光景无边意总便。
閒居遣兴二首用雪湖韵·其一
作者：谢迁
朝代：明

园田归老幸逢年，邻曲相看每粲然。素食半生违夙志，黑甜一枕遂良缘。絪缊野马窗前日，嘹亮宾鸿雪后天。漫取南华经细读，閒居惟有养生便。
閒居遣兴二首用雪湖韵·其二
作者：谢迁
朝代：明

百事无营学引年，虚窗生白思悠然。韦编课子供消日，竹院逢僧话结缘。山径半坡黄犊草，湖波千顷白鸥天。蓝舆画舫时乘兴，光景无边意总便。
闵菜
作者：谢迁
朝代：明

种菜辟东园，课童时灌畦。禦冬藉旨蓄，抱瓮勤可辞。戾气逐时作，菜秀虫食之。食叶犹自可，食心根株摧。闾阎多菜色，岁馑荐加疲。肉食忍独饱，喟然伤群黎。
闻丕儿得请喜而有作
作者：谢迁
朝代：明

停车正自爱秋山，又喜儿曹共我閒。牛陇草深将犊卧，鹤巢云暝引雏还。樵苏作伴经岩谷，堂构随缘傍水湾。寒日茅檐长对面，承欢何用舞斓斑。
闻毛汝砺绣衣过杭寄一律
作者：谢迁
朝代：明

宪节遥闻驻武林，稽山父老蔼棠阴。和风甘雨终遗爱，苦蘖寒冰只素心。红树隔江云渺渺，青骢揽辔路骎骎。攀辕有地无能缩，徙倚山亭怅独吟。
闻蝉
作者：谢迁
朝代：明

山下孤村绿树稠，新蝉处处竞号秋。吾方幸与尘相远，尔若不鸣山更幽。饮露吸风宜自足，缘枝抱叶复何求。阿翁真爱华胥境，午睡酣时可暂休。
闻雁
作者：谢迁
朝代：明

旅雁乘风翱，薄暮声嘹呖。寒云暝前途，营营双倦翼。问之何从来，远自沙塞北。尔性固随阳，尔心乃谋食。原田有稻粱，亦复多矰弋。空阔蓼花滩，胡不暂栖息。
阻风夜泊郑家口
作者：谢迁
朝代：明

黑云匝地风怒号，河流突兀翻波涛。轻帆大橹不得展，舟师撑拄惟长篙。长空冥冥飞鸟绝，村墟烟火俱萧条。邮亭隐见郑家口，泊舟仓卒横塘坳。前途伴侣旋相失，挑灯挝鼓烦频招。灯前呼儿具尊酒，胸中磊磈差可浇。狂歌一醉且高枕，征途逆旅随所遭。天工阴晴亦叵测，摩娑醉眼看明朝。风恬日出波浪静，一息千里真鸿毛。浮生行止每如此，客心何用空焦劳。
雨后再过山庄述怀呈雪湖六首
作者：谢迁
朝代：明

平湖新涨驶轻船，芳草添茵惬醉眠。车马尘空山郭路，桑榆景好夕阳天。过墙浊酒来村市，同颖嘉禾出甫田。水底蛙声真鼓吹，夜来和雨更喧然。水面晴云载满船，半坡新绿看牛眠。风生翠簟不知夏，月到青樽一问天。随处好山皆乐地，应时甘雨及私田。兴来毋惜频相就，蔗境优游岂偶然。午风停却采莲船，不奈蝉声聒昼眠。石竹净遮炎熇地，山亭高起泬寥天。无鱼莫漫歌长铗，多稼方当颂大田。独恨酒肠元自窄，两蕉叶尽已颓然。前溪返炤入渔船，老鹤归巢倦欲眠。树杪岚光停落日，雨馀水色共长天。身方自在重茅屋，家未全贫足芋田。时觉清风生两腋，凌云气在欲轩然。采菱歌动隔溪船，竹几藤床正熟眠。林径逶迤麋鹿洞，村墟掩映鹧鸪天。閒情久已抛尘鞅，生计何当废砚田。世路风波无定在，湖山相对只依然。雨中观稼自摇船，行见怀新喜不眠。志慕陶翁深避俗，学惭孟氏亦知天。当时匡济无长策，今日遗安只旧田。最是国恩酬未得，鼎湖翘首一潸然。
雨后再过山庄述怀呈雪湖六首·其一
作者：谢迁
朝代：明

平湖新涨驶轻船，芳草添茵惬醉眠。车马尘空山郭路，桑榆景好夕阳天。过墙浊酒来村市，同颖嘉禾出甫田。水底蛙声真鼓吹，夜来和雨更喧然。
雨后再过山庄述怀呈雪湖六首·其三
作者：谢迁
朝代：明

午风停却采莲船，不奈蝉声聒昼眠。石竹净遮炎熇地，山亭高起泬寥天。无鱼莫漫歌长铗，多稼方当颂大田。独恨酒肠元自窄，两蕉叶尽已颓然。
雨后再过山庄述怀呈雪湖六首·其二
作者：谢迁
朝代：明

水面晴云载满船，半坡新绿看牛眠。风生翠簟不知夏，月到青樽一问天。随处好山皆乐地，应时甘雨及私田。兴来毋惜频相就，蔗境优游岂偶然。
雨后再过山庄述怀呈雪湖六首·其五
作者：谢迁
朝代：明

采菱歌动隔溪船，竹几藤床正熟眠。林径逶迤麋鹿洞，村墟掩映鹧鸪天。閒情久已抛尘鞅，生计何当废砚田。世路风波无定在，湖山相对只依然。
雨后再过山庄述怀呈雪湖六首·其六
作者：谢迁
朝代：明

雨中观稼自摇船，行见怀新喜不眠。志慕陶翁深避俗，学惭孟氏亦知天。当时匡济无长策，今日遗安只旧田。最是国恩酬未得，鼎湖翘首一潸然。
雨后再过山庄述怀呈雪湖六首·其四
作者：谢迁
朝代：明

前溪返炤入渔船，老鹤归巢倦欲眠。树杪岚光停落日，雨馀水色共长天。身方自在重茅屋，家未全贫足芋田。时觉清风生两腋，凌云气在欲轩然。
雨后怀雪湖帘山因赋一律奉速
作者：谢迁
朝代：明

雨过林峦翠欲流，煖风湖曲聚浮沤。花间晴影迷蝴蝶，柳外新声度栗留。胜景无边成独往，赏心何处忆相求。知君剩有临流兴，已办青尊待唱酬。
雨后怀雪湖用前韵订游湖之约
作者：谢迁
朝代：明

雅会年来怪渐稀，呼童时复候荆扉。煖回池草春无际，喜应灯花夜有辉。静昼覆棋仍自谱，清风谈麈向谁挥。赏心莫负湖船胜，雨后波光动四围。
雨后约雪湖游春二首仍前韵
作者：谢迁
朝代：明

未许春游独少年，老怀真爱杏花天。时临上巳宜修禊，地近蓬莱易集仙。啼鸟野花行处好，清溪石磴坐来便。湖边不减山阴胜，拟为兰亭续旧篇。二月风光占一年，煖烟笼日雨馀天。清平世界藏遗老，萧散衣冠会列仙。径衬软红吟屐稳，湖添新绿钓舟便。胜游复恐孤成约，折简殷勤寄两篇。
雨后约雪湖游春二首仍前韵·其一
作者：谢迁
朝代：明

未许春游独少年，老怀真爱杏花天。时临上巳宜修禊，地近蓬莱易集仙。啼鸟野花行处好，清溪石磴坐来便。湖边不减山阴胜，拟为兰亭续旧篇。
雨后约雪湖游春二首仍前韵·其二
作者：谢迁
朝代：明

二月风光占一年，煖烟笼日雨馀天。清平世界藏遗老，萧散衣冠会列仙。径衬软红吟屐稳，湖添新绿钓舟便。胜游复恐孤成约，折简殷勤寄两篇。
雨后过山庄怀雪湖仍前韵
作者：谢迁
朝代：明

雨后湖光入画船，芰荷香里倚蓬眠。淡云疏树怀人地，新水凉风逸老天。旧约不劳频载酒，浮生何用苦求田。呼童预扫莓苔径，落日孤琴倘惠然。
雨霁过雪湖问疾用前韵二首
作者：谢迁
朝代：明

平湖雨后镜光寒，短棹凌风破淼漫。倒屣欢颜新勿药，归田生计剩遗安。閒情最是春郊好，遁迹何妨世路难。共拟寻芳须强起，远山如黛雪初残。风动疏帘透晓寒，云归远树昼微漫。客舟有约来何晚，病榻无营卧亦安。十里平湖迷望远，一春苦雨赏心难。乍晴更觉青山好，携手登临兴未残。
雨霁过雪湖问疾用前韵二首·其一
作者：谢迁
朝代：明

平湖雨后镜光寒，短棹凌风破淼漫。倒屣欢颜新勿药，归田生计剩遗安。閒情最是春郊好，遁迹何妨世路难。共拟寻芳须强起，远山如黛雪初残。
雨霁过雪湖问疾用前韵二首·其二
作者：谢迁
朝代：明

风动疏帘透晓寒，云归远树昼微漫。客舟有约来何晚，病榻无营卧亦安。十里平湖迷望远，一春苦雨赏心难。乍晴更觉青山好，携手登临兴未残。
雪湖以予长儿正新构仲儿得子有诗来贺次韵各一首奉答
作者：谢迁
朝代：明

新构粗营愧菲材，榱题何敢竞崴嵬。两山如对门前立，三径仍从竹下开。墙堵及肩聊自蔽，堂基盈趾漫加培。廉泉让水依然在，愿与知心共一杯。旧业惟应老碧山，新欢何意出人间。山凝嘉气充闾巷，夜望祥星烛宇寰。今日且须汤饼会，他年望夺锦标还。春风满面含饴笑，那用青精驻好颜。
雪湖以予长儿正新构仲儿得子有诗来贺次韵各一首奉答·其一
作者：谢迁
朝代：明

新构粗营愧菲材，榱题何敢竞崴嵬。两山如对门前立，三径仍从竹下开。墙堵及肩聊自蔽，堂基盈趾漫加培。廉泉让水依然在，愿与知心共一杯。
雪湖以予长儿正新构仲儿得子有诗来贺次韵各一首奉答·其二
作者：谢迁
朝代：明

旧业惟应老碧山，新欢何意出人间。山凝嘉气充闾巷，夜望祥星烛宇寰。今日且须汤饼会，他年望夺锦标还。春风满面含饴笑，那用青精驻好颜。
雪湖会屠元勋司寇于嘉禾辱联句见怀依韵奉答二首
作者：谢迁
朝代：明

远辱鱼缄带笑开，诗逋又枉故人催。聚星堂向平湖启，乘雪舟从剡曲来。大火西流时忽改，狂澜东倒势难回。白头敢忘先忧念，朽木寒灰愧不才。箪瓢乐在慕颜回，三径荒芜理旧开。遣兴或罗门外雀，合欢时覆掌中杯。驽庸儿业劳频课，疏绝朋缄不费裁。散发松阴成独坐，白云遥送鹤归来。
雪湖会屠元勋司寇于嘉禾辱联句见怀依韵奉答二首·其一
作者：谢迁
朝代：明

远辱鱼缄带笑开，诗逋又枉故人催。聚星堂向平湖启，乘雪舟从剡曲来。大火西流时忽改，狂澜东倒势难回。白头敢忘先忧念，朽木寒灰愧不才。
雪湖会屠元勋司寇于嘉禾辱联句见怀依韵奉答二首·其二
作者：谢迁
朝代：明

箪瓢乐在慕颜回，三径荒芜理旧开。遣兴或罗门外雀，合欢时覆掌中杯。驽庸儿业劳频课，疏绝朋缄不费裁。散发松阴成独坐，白云遥送鹤归来。
雪湖冒寒西归用前韵奉怀
作者：谢迁
朝代：明

两人相对各衰年，羡子清癯独竦然。振策远犹轻步履，据鞍高不废攀缘。潇潇风雨冲寒地，渺渺村墟向晚天。怪底王猷夜乘兴，雪舟自与苦吟便。
雪湖和章叠至家僮递诗往来颇废农业戏用前韵嘲之
作者：谢迁
朝代：明

永夏炎蒸不得过，白昼困眠宵起坐。井梧一夕报新秋，少昊司天蓐收佐。羲和平秩正西成，禾黍离离实个个。老农比屋动欢声，有年特笔当书大。追思往岁凶且饥，十室空虚九家破。草根木叶俱充肠，谁信苦荼甘比蔗。老我归来伤里邻，贺客登门废杯斝。商家霖雨惭罔功，青州糜粥殊无暇。今年幸复际昌期，一曲升平笑相和。昔闻丈人讥仲由，五谷不分四体惰。奚童递诗姑息肩，穜稑登场忙负荷。
雪湖和章许续登高之约予复偶小冗不遂再用前韵申意
作者：谢迁
朝代：明

供具犹存旧赐金，可无嘉客伴豪吟。汗颜折简孤成约，极目高轩误枉临。篱落晚香黄菊老，楼台情景白云深。空山木叶霜初落，行迹依稀尚易寻。菊酿新刍淡漉金，佳辰胜赏待赓吟。西山爽气崇朝见，南涧清流竟日临。绿上阶苔经雨旧，红翻林叶醉霜深。橘中闻有商山乐，拟及登高一共寻。
雪湖和章许续登高之约予复偶小冗不遂再用前韵申意·其一
作者：谢迁
朝代：明

供具犹存旧赐金，可无嘉客伴豪吟。汗颜折简孤成约，极目高轩误枉临。篱落晚香黄菊老，楼台情景白云深。空山木叶霜初落，行迹依稀尚易寻。
雪湖和章许续登高之约予复偶小冗不遂再用前韵申意·其二
作者：谢迁
朝代：明

菊酿新刍淡漉金，佳辰胜赏待赓吟。西山爽气崇朝见，南涧清流竟日临。绿上阶苔经雨旧，红翻林叶醉霜深。橘中闻有商山乐，拟及登高一共寻。
雪湖山庄雅集次韵
作者：谢迁
朝代：明

山堂良会快新晴，皛瀁湖光接太清。嘉酿旋刍凝沆□，羸骖饱秣卸繁缨。荷翻翠盖凌波夐，稻熟黄云压陇平。晚上北岩重洗耳，竹根一派石泉倾。
雪湖山庄雅集次韵时方即席家下忽报屈二守及门遂不及尽欢而别
作者：谢迁
朝代：明

林阁频烦折简招，午风村郭酒旗飘。白连云谷秋光老，红入霜林霁景饶。洛社旧游增胜槩，楚坛馀勇植高标。无端又作匆匆别，追忆清欢闷未消。
雪湖归自鄞辱示纪行佳作依韵奉酬且订山庄之约
作者：谢迁
朝代：明

北窗长日卧看山，兴在松云杳霭间。正忆孤琴候萝径，忽经介使扣柴关。槐风当午帘垂地，梅雨经旬水没湾。湖上采菱成旧约，画船同载夕阳还。
雪湖自杭还辱示对雪见怀之作次韵二首奉答因致问劳之意
作者：谢迁
朝代：明

雪窗坐对一灯青，远道怀人倍觉醒。想见归舟夜乘兴，忍寒直过浙江亭。悠悠世路眼谁青，可是群酣对独醒。报道山园梅破腊，待君同上雪香亭。
雪湖自杭还辱示对雪见怀之作次韵二首奉答因致问劳之意·其一
作者：谢迁
朝代：明

雪窗坐对一灯青，远道怀人倍觉醒。想见归舟夜乘兴，忍寒直过浙江亭。
雪湖自杭还辱示对雪见怀之作次韵二首奉答因致问劳之意·其二
作者：谢迁
朝代：明

悠悠世路眼谁青，可是群酣对独醒。报道山园梅破腊，待君同上雪香亭。
雪湖见过冒雨而归漫成一律奉寄
作者：谢迁
朝代：明

海风吹雨昼霏微，瘦马冲寒薄暮归。信宿未偿东道约，晨昏真念北堂违。春晖寸草心良苦，晚景黄花会亦稀。望望湖堤乌帽远，湿云停处雁低飞。
雪湖诗谢谷种次韵二首奉答
作者：谢迁
朝代：明

歉岁仅存种，先春蚤力菑。归耕雅同志，敷播合乘时。今雨应非昔，公田遂及私。秋成倘如愿，再续屡丰诗。取盈伤往岁，作苦念荒菑。乡井通吾力，镃基待此时。嘉禾原有种，大造本无私。饱饭西成日，从公细和诗。
雪湖诗谢谷种次韵二首奉答·其一
作者：谢迁
朝代：明

歉岁仅存种，先春蚤力菑。归耕雅同志，敷播合乘时。今雨应非昔，公田遂及私。秋成倘如愿，再续屡丰诗。
雪湖诗谢谷种次韵二首奉答·其二
作者：谢迁
朝代：明

取盈伤往岁，作苦念荒菑。乡井通吾力，镃基待此时。嘉禾原有种，大造本无私。饱饭西成日，从公细和诗。
雪湖过偿前约叠前韵奉酬
作者：谢迁
朝代：明

爱閒抛却旧腰金，静里高眠醉里吟。抚景慨伤秋别去，候门惊喜客过临。山含宿霭光逾远，菊傲微霜色正深。幽壑断邱双屐惯，路经窈窕不须寻。倒橐真轻陆贾金，奚囊随处足清吟。菊泉胜赏重阳后，蔗境馀甘泰运临。留客无期须尽醉，入山有路不嫌深。白云堆里高眠稳，乐在閒中且自寻。浮生安用满籯金，光景无边醉乐吟。草阁凝香微雨润，石坛过影片云临。芙蓉宅杳回舟远，枸杞泉甘引絙深。菊圃落英餐自足，漫劳药笼隔溪寻。
雪湖过偿前约叠前韵奉酬·其一
作者：谢迁
朝代：明

爱閒抛却旧腰金，静里高眠醉里吟。抚景慨伤秋别去，候门惊喜客过临。山含宿霭光逾远，菊傲微霜色正深。幽壑断邱双屐惯，路经窈窕不须寻。
雪湖过偿前约叠前韵奉酬·其三
作者：谢迁
朝代：明

浮生安用满籯金，光景无边醉乐吟。草阁凝香微雨润，石坛过影片云临。芙蓉宅杳回舟远，枸杞泉甘引絙深。菊圃落英餐自足，漫劳药笼隔溪寻。
雪湖过偿前约叠前韵奉酬·其二
作者：谢迁
朝代：明

倒橐真轻陆贾金，奚囊随处足清吟。菊泉胜赏重阳后，蔗境馀甘泰运临。留客无期须尽醉，入山有路不嫌深。白云堆里高眠稳，乐在閒中且自寻。
雪湖过山庄仍用前韵奉酬三首
作者：谢迁
朝代：明

幻境真同夜壑船，与君相对且高眠。有时唱和閒消日，无意行藏直任天。山下草堂惭绿野，云间松鹤讶青田。蹇驴轻策湖南路，人识寻诗孟浩然。林阁湖亭载酒船，画图须出李龙眠。棋方禦敌输安石，诗不求工慕乐天。香露泻荷侵绿水，煖烟生玉霭蓝田。地当偏处心逾远，午睡醒时正阒然。豪来时复棹？船，茶臼无声隐几眠。风入疏松清彻晓，雨深丰草碧连天。五千卷在聊撑腹，三百廛空漫力田。却忆班生独何事，远将文字勒燕然。
雪湖过山庄仍用前韵奉酬三首·其一
作者：谢迁
朝代：明

幻境真同夜壑船，与君相对且高眠。有时唱和閒消日，无意行藏直任天。山下草堂惭绿野，云间松鹤讶青田。蹇驴轻策湖南路，人识寻诗孟浩然。
雪湖过山庄仍用前韵奉酬三首·其三
作者：谢迁
朝代：明

豪来时复棹？船，茶臼无声隐几眠。风入疏松清彻晓，雨深丰草碧连天。五千卷在聊撑腹，三百廛空漫力田。却忆班生独何事，远将文字勒燕然。
雪湖过山庄仍用前韵奉酬三首·其三
作者：谢迁
朝代：明
体裁：七言律诗

豪来时复棹�船，茶臼无声隐几眠。风入疏松清彻晓，雨深丰草碧连天。五千卷在聊撑腹，三百廛空漫力田。却忆班生独何事，远将文字勒燕然。
雪湖过山庄仍用前韵奉酬三首·其二
作者：谢迁
朝代：明

林阁湖亭载酒船，画图须出李龙眠。棋方禦敌输安石，诗不求工慕乐天。香露泻荷侵绿水，煖烟生玉霭蓝田。地当偏处心逾远，午睡醒时正阒然。
雪湖过我缔姻辱诗见贶依韵奉答
作者：谢迁
朝代：明

悠悠文具渐离真，太朴于今试一新。粗粝盘餐容易足，往来仆从不妨频。松萝相倚三生愿，风月平分两地均。一阕摽梅歌侑酒，儿童却讶锦堂春。新欢声动旧宾筵，人讶瑶池会列仙。弱息才惭非咏雪，贤郎学喜与知玄。清臞笑看公强健，老懒从嗔我醉眠。四美二难今日具，惠风和畅杏花天。
雪湖过我缔姻辱诗见贶依韵奉答·其一
作者：谢迁
朝代：明

悠悠文具渐离真，太朴于今试一新。粗粝盘餐容易足，往来仆从不妨频。松萝相倚三生愿，风月平分两地均。一阕摽梅歌侑酒，儿童却讶锦堂春。
雪湖过我缔姻辱诗见贶依韵奉答·其二
作者：谢迁
朝代：明

新欢声动旧宾筵，人讶瑶池会列仙。弱息才惭非咏雪，贤郎学喜与知玄。清臞笑看公强健，老懒从嗔我醉眠。四美二难今日具，惠风和畅杏花天。
霪雨叹
作者：谢迁
朝代：明

密云同四郊，雨脚纷麻缕。稍霁忽复阴，晦朔窅难数。淖泥没车辐，冥烟失村坞。小民深怨咨，田家倍辛苦。于时当敛穫，是处空场圃。滞穗被原隰，铚艾伤沮洳。湿薪不得燃，濡粟那可杵。晨炊不谋夕，富室翻成寠。杞忧夙所怀，天漏伊谁补。翘首望晴曦，清光邈何许。安得扫重阴，一快万物睹。
面墙为西宾王先生作
作者：谢迁
朝代：明

一室真环堵，端居总面墙。进修宁自蔽，退息解深藏。扫榻尘无渍，翻经隙有光。沉潜思阙里，寤寐见陶唐。灯火黄昏静，弦歌白昼长。受墁非粪土，充栋是书香。沽酒当头过，观梅倚角芳。春随邻蝶至，雨洗甃苔荒。檐旭留冬煖，山风透晚凉。窥云穿瓮牖，待月转回廊。俗驾何缘入，佳声定远扬。我来试推倒，同上振衣冈。
靳二守昆仲文武联科
作者：谢迁
朝代：明

季方韬略懋家传，伯氏文场得隽先。宦路齐驱如异辙，贤科相望亦同年。二难济美成金玉，一代流芳炤简编。圣主求才真侧席，策勋拟共上凌烟。
韩司寇许缔姻喜而有作用前韵柬雪湖
作者：谢迁
朝代：明

此翁然诺重千金，摽有梅诗带笑吟。两姓懿亲成好合，一堂嘉会待光临。欢生连理天缘定，荫藉安阳世泽深。喜事报公公亦喜，通家盟旧不须寻。
题相如题柱图
作者：谢迁
朝代：明

凌云气槩欲何如，万里桥边驷马车。词赋偶缘杨得意，却将负弩诧乡闾。
题范以贞太守去思碑
作者：谢迁
朝代：明

千里棠阴去后思，宛陵真续召南诗。流芳宁复需贞石，终古闾阎口似碑。
题菊寿上虞陈处士
作者：谢迁
朝代：明

古稀华诞届重阳，采采东篱菊正芳。想见聚星堂上客，寿觞齐举溢秋香。为制颓龄艺此花，清芬全属太邱家。寿筵仍及重阳后，胜采金英泛紫霞。
题菊寿上虞陈处士·其一
作者：谢迁
朝代：明

古稀华诞届重阳，采采东篱菊正芳。想见聚星堂上客，寿觞齐举溢秋香。
题菊寿上虞陈处士·其二
作者：谢迁
朝代：明

为制颓龄艺此花，清芬全属太邱家。寿筵仍及重阳后，胜采金英泛紫霞。
题西涯篆书卷后感怀
作者：谢迁
朝代：明

端居数旧游，忽忽渐凋落。怀哉西涯翁，令德兼善谑。追随三十年，文字日相乐。朅来各一方，岁月惊电烁。行藏杳难期，竟负卜居约。梦寐或见之，谈笑宛如昨。简札时往还，良用慰离索。如何转盻间，翁已不可作。展卷睹遗墨，使我情怀恶。长歌伐木篇，悲风振林薄。
风雨夜宿山庄怀雪湖
作者：谢迁
朝代：明

夜窗风雨送清寒，老眼昏灯展卷难。木榻拥毡供瞌睡，地炉煨芋当加餐。鸿钧又喜阳来复，凤历俄惊岁欲阑。相约寻梅妨路滑，聊凭尺牍问平安。
食瓜有感
作者：谢迁
朝代：明

衰年困炎熇，闭门卧山房。忽闻户外声，呼童倒衣裳。仆擎两瓜至，初熟请翁尝。大盎试载浮，轻刀如截肪。入手玉飞屑，荐齿冰含香。岂惟清渴吻，亦足漱枯肠。忆昔忝黄扉，天厨出琼浆。二月中已破，内园固非常。东陵归故侯，倏忽几星霜。农圃理旧业，园田嗟久荒。劝课勤荷锄，力至瓜蔓长。蔓长味亦佳，持以诧穷乡。流传实异种，沾溉有馀芳。野人知美芹，何由献君王。回首九天上，一饭胡可忘。涓埃未能报，抚案徒自伤。
食鲜鱼有感
作者：谢迁
朝代：明

我家旧住东海滨，盘餐市远惟鲜鳞。腐儒粗粝自安分，筵前不慕罗奇珍。十年谬窃黄扉禄，堂膳虚叨大官肉。太牢滋味违贱肠，翻忆鱼羹常不足。秋风萧瑟吹蚤寒，莼鲈野兴归张翰。盐梅调剂邈无效，回思鼎耳殊汗颜。江湖悠悠隔霄汉，从今取足鱼羹饭。食芹知美敢忘君，欲献无由发长叹。
饮李挥使水亭次壁间韵
作者：谢迁
朝代：明

主宾具美擅东南，杂遝轩车驾两骖。近水亭台㴠倒景，环城岛屿抹平岚。雨馀杨柳嚬眉展，日丽樱桃笑口含。试把酒筹严将令，兵机聊复为君谈。
饮李挥使水亭次壁间韵
作者：谢迁
朝代：明
体裁：七言律诗

主宾具美擅东南，杂遝轩车驾两骖。近水亭台涵倒景，环城岛屿抹平岚。雨馀杨柳嚬眉展，日丽樱桃笑口含。试把酒筹严将令，兵机聊复为君谈。
鲳鱼馈雪湖辱诗见贶依韵奉答
作者：谢迁
朝代：明

宾馆无鱼日，冯欢叹孟尝。渊临输结网，芹献侑称觞。乡社新诗卷，烟波旧钓航。海鲜甘住久，筌在敢相忘。
鸟声
作者：谢迁
朝代：明

吾爱吾庐鸟亦忻，好音时复送殷勤。数声出谷眠初醒，巧弄当筵酒半醺。细和石泉流琐碎，缓随山霭度氤氲。閒情总是伤春后，犹胜寒蛩四壁闻。
鹰为杨仲谨题
作者：谢迁
朝代：明

长风怒号振林薄，黑鹰杀气腾寥廓。妖狐奉头草间死，灵鹊高枝仍噪喜。亦知搏击输鹰鹯，毰毸老鹤徒乘轩。纷纷狐鼠竞当路，白日欺人况迟暮。秋来那得一鹰击，我见此图三叹息。
中秋旅集
作者：谢遴
朝代：明

共作悲秋旅，翛然话久时。灯寒扶影瘦，酒薄上容迟。慨叹吾生事，苍茫午夜思。几人还赋月，孤客倍凄其。
富庄晓发
作者：谢遴
朝代：明

催客村鸡早，连朝辙未停。酒无千里力，寒极半程醒。老马冲残月，孤鸿唳小星。山中招隐地，辜负日高扃。
山行阻雨
作者：谢遴
朝代：明

山才经雨洗，顿改昔时容。峻可百千仞，横惟三四峰。暮云争鸟道，返照破苔封。多少尘劳意，翛然杖野筇。
巴女词
作者：谢遴
朝代：明

巴川积水极岷峨，巴女明妆艳绮罗。为语秋江风浪急，断肠休唱《木兰歌》。
河间道中
作者：谢遴
朝代：明

犹复驱车去，行踪何处留。闾阎移马厩，市井割鸿沟。草湿王孙泪，尘淹季子裘。那堪鬼车鸟，风雨夜啾啾。
清江晓发
作者：谢遴
朝代：明

星影堕寒溪，蒲帆半折西。留人昨夜雨，絮别此时鸡。牢落颜难壮，参差梦不齐。遥怜小黄鸟，恰恰隔林啼。
铜官山书斋
作者：谢遴
朝代：明

坐卧深林里，窗开别一天。山腰埋宿雨，石面泻流泉。路尽云犹触，村分树尚连。烟霞吾所恋，只此可忘年。
闲居偶咏
作者：谢遴
朝代：明

不扣南山角，牛衣且索居。雨深三径草，门掩一床书。醽醁愁难剪，吴钩恨有余。半生真梦幻，踪迹老樵渔。
君子亭
作者：谢邦信
朝代：明
体裁：七言律诗

濂溪亭子凉如水，绿酒青山惬北游。海内衣冠怜此夜，天涯羁旅怕逢秋。少陵自是金门客，公瑾还应万里侯。近得西邻添二仲，思乡同倚镇南楼。
柯卫尉招饮城楼同孙明府
作者：谢邦信
朝代：明

层城台榭枕河流，翠竹黄花亦胜游。萧瑟堪为庾信赋，衰零还倚仲宣楼。弹琴白日无多事，说剑清宵有壮猷。况接杜陵词客饮，可能无意赋悲秋。
游小金山
作者：谢邦信
朝代：明

小金山寺山气幽，山下长江带寺流。锦石苍松常入梦，野袍芒屩恰宜秋。杜陵多难常忧世，触武无能自白头。回首昔游已陈迹，牙樯飞旆晚悠悠。
艮岩
作者：谢邦信
朝代：明
体裁：五言排律

越声知故国，斗酒忆高阳。逐客今三始，穷途且五将。浮云心仰切，流水意何长。窈窕诸天远，葳蕤双树凉。花香满天地，草色上衣裳。不谓忧黔首，云岩与世忘。
过阇西山
作者：谢邦信
朝代：明

阇西山色高百寻，我行独傍鼋鼍吟。霜天箫鼓双江迥，海日帆樯大虎阴。菅蒯历历蝤蛑出，斥卤茫茫牡蛎深。正是暨南声教地，他时诸益几沾襟。
登罗山
作者：谢邦光
朝代：明
体裁：七言律诗

随意行游入翠微，风尘杂遝自知非。何常豫定登临约，竟得怡情山水归。万斛珠声喧野竹，一鞭岚气湿征衣。此行莫讶饥躯瘦，才检诗囊料已肥。
寿佛殿
作者：谢重华
朝代：明

嵯峨佛殿碧空俱，景与雷音想不殊。黄叶落残三径冷，白云飞尽一峰孤。澄潭水暖龙归钵，行脚僧回月满壶。谩倚阑干舒啸后，往来还拟探骊珠。
山居
作者：谢重华
朝代：明

高斋日抱白云眠，竹籁松涛落枕边。赢得樟冈当屋角，虽贫不废买山钱。却笑年前未挂冠，欲排阊阖献琅玕。于今筮得天山遁，且学诗人咏考槃。不谒王侯春复春，自栽松菊结为邻。无端习懒翻成癖，怕见闉阇一片尘。眠花藉草卧看山，岩下幽人镇日閒。犹有流莺閒不得，时时飞舞出林间。
山居·其一
作者：谢重华
朝代：明

高斋日抱白云眠，竹籁松涛落枕边。赢得樟冈当屋角，虽贫不废买山钱。
山居·其三
作者：谢重华
朝代：明

不谒王侯春复春，自栽松菊结为邻。无端习懒翻成癖，怕见闉阇一片尘。
山居·其二
作者：谢重华
朝代：明

却笑年前未挂冠，欲排阊阖献琅玕。于今筮得天山遁，且学诗人咏考槃。
山居·其四
作者：谢重华
朝代：明

眠花藉草卧看山，岩下幽人镇日閒。犹有流莺閒不得，时时飞舞出林间。
庚寅春兴
作者：谢重华
朝代：明

山下茅庐一径通，鹿门高隐似庞公。欲医俗病书为药，要破愁城酒有功。向暖荼蘼迎旭日，窥帘乳燕舞轻风。南薰再过天中节，应见城边荔子红。连朝雨脚细如丝，水满池塘绿满枝。閒却桔槔忘帝力，安排钱镈待天时。鸟嫌树滑鸣偏懒，花怯春寒放故迟。准候浮云都散尽，相携知己咏鱼丽。
庚寅春兴·其一
作者：谢重华
朝代：明

山下茅庐一径通，鹿门高隐似庞公。欲医俗病书为药，要破愁城酒有功。向暖荼蘼迎旭日，窥帘乳燕舞轻风。南薰再过天中节，应见城边荔子红。
庚寅春兴·其二
作者：谢重华
朝代：明

连朝雨脚细如丝，水满池塘绿满枝。閒却桔槔忘帝力，安排钱镈待天时。鸟嫌树滑鸣偏懒，花怯春寒放故迟。准候浮云都散尽，相携知己咏鱼丽。
戊子春早入夏方雨山寇蜂起诸乡不敢耕米价腾踊每斗价至八钱饿莩载道予与家人惟日啜粥食百草此三百年来吾邑未有之变也
作者：谢重华
朝代：明

兵荒方荐至，不意我身逢。百亩皆空土，千家尽辍舂。食糜同小范，尝草似神农。辟谷忧无术，吾将问赤松。
戊子秋先严见背嬛嬛无倚忆雅诗出则衔恤入则靡至二语描写真切一字一泪
作者：谢重华
朝代：明

世乱无缘觅一官，区区菽水愧承欢。百年风木悲何极，夜夜皋鱼泣未乾。庭舍凄凉可若何，哀思不禁发全皤。毛诗字字堪愁我，怪得王裒废蓼莪。
戊子秋先严见背嬛嬛无倚忆雅诗出则衔恤入则靡至二语描写真切一字一泪·其一
作者：谢重华
朝代：明

世乱无缘觅一官，区区菽水愧承欢。百年风木悲何极，夜夜皋鱼泣未乾。
戊子秋先严见背嬛嬛无倚忆雅诗出则衔恤入则靡至二语描写真切一字一泪·其二
作者：谢重华
朝代：明

庭舍凄凉可若何，哀思不禁发全皤。毛诗字字堪愁我，怪得王裒废蓼莪。
游白云古寺
作者：谢重华
朝代：明

为探奇胜迹，不惜路途遥。古寺依青嶂，云门挂碧霄。水流忘昼夜，僧苦半耕樵。贪看游鱼出，持杯坐石桥。
辛卯春日即事
作者：谢重华
朝代：明

烽火连宵照海东，杜鹃啼断夕阳红。已悲穗石生荆棘，休向舂陵望郁葱。运去中流徒击楫，愁来孤馆漫书空。只今凝碧池头宴，谁是当年戆乐工。连旬淫雨苦相侵，日色阳和贵似金。天地有情还涕泪，风云无处不萧森。田夫望岁抛锄立，词客愁霖拥鼻吟。转瞬沧桑凡几变，新亭未上已沾襟。东郊一望草萋萋，紫翠如烟路欲迷。日照小红当面映，雨催新绿及腰齐。赏心自觉春如锦，玩世那辞醉似泥。无奈我狂耽觅句，教人错认浣花溪。自栽瓜菽自栽蒲，欲问园丁即老夫。放达有乡皆号醉，痴顽无谷不名愚。既非才拔堪游刃，岂合侯门想滥竽。力穑输将吾本分，任从人笑小樊须。
辛卯春日即事·其一
作者：谢重华
朝代：明

烽火连宵照海东，杜鹃啼断夕阳红。已悲穗石生荆棘，休向舂陵望郁葱。运去中流徒击楫，愁来孤馆漫书空。只今凝碧池头宴，谁是当年戆乐工。
辛卯春日即事·其三
作者：谢重华
朝代：明

东郊一望草萋萋，紫翠如烟路欲迷。日照小红当面映，雨催新绿及腰齐。赏心自觉春如锦，玩世那辞醉似泥。无奈我狂耽觅句，教人错认浣花溪。
辛卯春日即事·其二
作者：谢重华
朝代：明

连旬淫雨苦相侵，日色阳和贵似金。天地有情还涕泪，风云无处不萧森。田夫望岁抛锄立，词客愁霖拥鼻吟。转瞬沧桑凡几变，新亭未上已沾襟。
辛卯春日即事·其四
作者：谢重华
朝代：明

自栽瓜菽自栽蒲，欲问园丁即老夫。放达有乡皆号醉，痴顽无谷不名愚。既非才拔堪游刃，岂合侯门想滥竽。力穑输将吾本分，任从人笑小樊须。
远志楼
作者：谢重华
朝代：明

西临湖水为镜，背负青山作屏。山既同仁者寿，湖应得圣之清。悬榻俗宾自少，居楼侠骨偏尊。只容明月入户，独许清风扫门。楼上閒披古史，瓮头自泼新醅。生平愿此足矣，富贵吾何有哉。风骤花颠欲舞，日斜鸟倦知还。乐事三杯白酒，生涯一片青山。罗浮四百奇峰，排闼送青入座。非关我爱名山，名山自来亲我。
远志楼·其一
作者：谢重华
朝代：明

西临湖水为镜，背负青山作屏。山既同仁者寿，湖应得圣之清。
远志楼·其三
作者：谢重华
朝代：明

楼上閒披古史，瓮头自泼新醅。生平愿此足矣，富贵吾何有哉。
远志楼·其二
作者：谢重华
朝代：明

悬榻俗宾自少，居楼侠骨偏尊。只容明月入户，独许清风扫门。
远志楼·其五
作者：谢重华
朝代：明

罗浮四百奇峰，排闼送青入座。非关我爱名山，名山自来亲我。
远志楼·其四
作者：谢重华
朝代：明

风骤花颠欲舞，日斜鸟倦知还。乐事三杯白酒，生涯一片青山。
述怀
作者：谢重华
朝代：明

男儿生堕地，志气凌青雯。下以答苍生，上以酬圣君。宁能弄柔翰，白首老耕耘。悲哉际阳九，世路多蝇蚊。自制芰荷衣，青山卧白云。郁郁久居此，中怀每若焚。展卷聊消日，为园且习勤。白眼看云烟，佳气常氤氲。蒲团学枯寂，静悟五千文。终谢尘氛去，西山麋鹿群。
闻变
作者：谢重华
朝代：明

百二山河一旦休，中原无地觅神州。英灵已化啼鹃去，忠义宁为舞鹤羞。豫让有心长抚剑，包胥无力叩同仇。满朝金紫归何处，不为君王展半筹。至尊宵旰久茕茕，戎马何缘践帝京。文武虚誇能坐啸，风尘谁解作长城。昭阳殿里箫声断，长乐宫中月色明。血诏一通堪痛绝，普天传视泪如倾。
闻变·其一
作者：谢重华
朝代：明

百二山河一旦休，中原无地觅神州。英灵已化啼鹃去，忠义宁为舞鹤羞。豫让有心长抚剑，包胥无力叩同仇。满朝金紫归何处，不为君王展半筹。
闻变·其二
作者：谢重华
朝代：明

至尊宵旰久茕茕，戎马何缘践帝京。文武虚誇能坐啸，风尘谁解作长城。昭阳殿里箫声断，长乐宫中月色明。血诏一通堪痛绝，普天传视泪如倾。
黎廷玉以斑竹茶盘见惠并赠佳铭赋谢之
作者：谢重华
朝代：明

君不见湛园秀质方美德，琢磨既至成圭璧。又不见嶰谷良材备五音，时时欲作蛟龙吟。良工制物无钜细，尚象取材皆有意。周规折矩方且圆，表峻坊隅里坦易。奇文劲节凌湘江，一经屈抑始成器。霜华露液此中擎，脱离凡骨通仙灵。始知藏器待时动，捧玉持盈讵有倾。我承嘉惠三抚几，岁寒何可无君子。中虚外直斐然文，对此长如对故人。
七月廿一日留别陈太常先生
作者：谢铎
朝代：明

去年八月二日到，未到今年八月归。白头自爱此身在，清世敢言吾道非。乡井梦随多病苦，江湖心与故交稀。相逢莫问莼鲈兴，不待秋风已拂衣。
与师召过北海子因忆宾之相约不果
作者：谢铎
朝代：明

鸟外青山宿雨过，马头西望郁嵯峨。烟光欲堕连云起，秋色平分隔水多。歧路有情方坎坷，客心无赖益蹉跎。归来莫怪相期晚，不出从嗔奈尔何。
二月廿七日登缌山有感
作者：谢铎
朝代：明

花落春归可奈何，白头清泪几滂沱。缌山不是西州路，敢作羊昙醉后过。
二月望日雪
作者：谢铎
朝代：明

朝罢归来背客眠，马头春色转堪怜。随阳错报经年雁，剩雪犹深二月天。惊犬吠人疑北越，冻雷崩石忆西川。闭门只合频呼酒，莫问霜毛白满颠。
候祀诸陵
作者：谢铎
朝代：明

寂寥风色夜凄凄，寝殿门深接御堤。九陛神灵天陟降，五陵灯火路东西。星辰影动千官合，松柏声寒万马嘶。奔走小臣今白发，报恩无地独含悽。
偶为
作者：谢铎
朝代：明

冀北近来风土别，一冬和气满郊畿。去年记得江南路，冻雨潇潇雪乱飞。
八月初一日大雨喜而有作
作者：谢铎
朝代：明
体裁：七言律诗

一雨惊看喜欲狂，倒悬真解此皇皇。未论报社还扶醉，且免从人乞奏荒。民念在天终可赖，杞心忧国暂须忘。有年自是春秋瑞，麟笔谁堪继末光。
再次赏菊韵一首赠四叔父
作者：谢铎
朝代：明

几见东风换物华，平章宅里是谁家。自怜天与冰霜骨，不向春争富贵花。老去有香终不俗，栽时无地且教赊。独伤采掇非今日，秋满南山恨未涯。
十五叔父在金陵有约还家舟中奉怀
作者：谢铎
朝代：明

去年相约及春归，春列淮南尚客衣。一路风光看欲遍，隔江消息报来稀。渡头芳草惊新梦，竹下清阴想旧扉。先后到家那可问，倚篷终日雁南飞。
古木寒鸦图
作者：谢铎
朝代：明

悬崖老树如悬藤，虬枝屈铁相崚嶒。阴风昼号不作雨，众鸟辟易争奔崩。寒鸦何来色悲壮，两两枝头屹相向。仰参寥廓失狐疑，熟视烟云欲狼抗。有时飞上朝阳殿，许身愿逐雕梁燕。朝阳老凤噤不鸣，鹤种鹓雏纷斥谴。君不见江都日暮杨柳花，至今腐草羞啼鸦。
喜陈儒珍来过
作者：谢铎
朝代：明

一住休言十日馀，几从门下望高车。殷勤岂是爱留客，寥落近来成索居。莞海秋风人去后，巴山夜雨梦回初。多情见说城南路，杨柳千行绿渐疏。
天台山
作者：谢铎
朝代：明

天台山，高不极。山中去天不咫尺，台星下射扶桑赤。羽旗飒爽招不得，至今传者神仙宅。君不见周当盛时生甫申，峻极者岳能降神。天台山，高不极。作镇东南比天脊，屹立乾坤自开辟。
天台道中
作者：谢铎
朝代：明

出门一笑欲褰衣，华顶峰头半落晖。怪杀平生山水癖，隔溪灯火夜深归。
奉十五叔父夜话有感
作者：谢铎
朝代：明

竹边饭罢酒停斟，漫拥寒炉坐夜深。慷慨共谈当世事，依稀多愧古人心。孤怀耿耿乾坤窄，短鬓毵毵岁月侵。欲上南山望湖海，不知明日是晴阴。
奉和十五叔父下第金陵留别诗韵
作者：谢铎
朝代：明

千里念歧路，十年成别离。如何秋后信，犹是梦中思。旧业留书卷，新愁上酒卮。云山看不尽，独立日西时。
孝女湖
作者：谢铎
朝代：明
体裁：古风

丁宁湖上人，莫汲湖上水。中有孝女泪，下彻重泉底。
宿刘谏议祠有感诸公壁间之作
作者：谢铎
朝代：明

漏转山城独坐迟，一灯明灭几停吹。斋心俨觉神如对，春梦空怜夜作期。五度客来须笑我，百年人在定应谁。壁间敢恨题名晚，浅薄终惭谏议祠。
宿华严寺有感
作者：谢铎
朝代：明

又作华严寺里眠，一灯无寐故依然。谁知五度经行客，白发相看四十年。
宿德州
作者：谢铎
朝代：明

今夜客中宿，德州城外船。山东馀土俗，蓟北少风烟。军馈交相集，舟行不可前。时闻羸老语，菜熟是丰年。
寄城南诸友
作者：谢铎
朝代：明

十年回首论交地，万地閒情入望初。阙下每闻乡国事，灯前重简故人书。红尘满路看羸马，芳草经春想旧庐。出处祗今何处是，欲从南谷问华胥。
小景二绝句
作者：谢铎
朝代：明

招招隔岸舟，我心行且畏。岂不念远游，渡头风稳未。向月援鸣琴，悠然憩山趾。古调今不谐，含情付流水。
小景二绝句·其一
作者：谢铎
朝代：明

招招隔岸舟，我心行且畏。岂不念远游，渡头风稳未。
小景二绝句·其二
作者：谢铎
朝代：明

向月援鸣琴，悠然憩山趾。古调今不谐，含情付流水。
得家书有感
作者：谢铎
朝代：明

忽报寒梅陇上枝，马头风色暮春时。青山自信今犹昨，白发休疑我是谁。门祚光华诸弟在，宦途情绪病妻知。梦魂夜夜南飞雁，莫遣平安误作期。
悲秋
作者：谢铎
朝代：明

坐看明月下西楼，不断砧声万里愁。长夜可应谁待旦，老年今已怯悲秋。极知世故皆黄叶，故向人生怨白头。青海碧山无恙在，也须惭愧此盟鸥。
愿学继休期登高以病不至
作者：谢铎
朝代：明

咫尺登临路未通，百年能几啸歌同。兴犹未败催租雨，病忽先惊落帽风。怅望祗应惭地主，遭逢何故怨天公。定知不负青山约，黄菊秋深正满丛。
手植桧次韵
作者：谢铎
朝代：明
体裁：古风

大化靡终极，万物恒更新。谁其天地间，亘古能独存。嗟嗟手植桧，屹立当孔门。托根在洙泗，历年自周秦。依然直气在，不与万木群。汉牢实肇祀，鞑骑不敢屯。郁攸彼何物，祸烈乃斯文。昆冈一夕变，玉石遂不分。日月动悲惨，远近骇见闻。硕果谅不食，剥复理则均。我昔再拜之，却立为逡巡。栽培信有天，回生或在人。何当与新庙，气势相嶙峋。
捩船
作者：谢铎
朝代：明

捩船又报五更开，浪静风恬亦快哉。归路早知如此稳，莼鲈未熟已归来。
斋居有怀诸同年
作者：谢铎
朝代：明

十载重来两鬓霜，直庐原是旧斋房。相看敢作忘言地，不寐翻思少日狂。灯烛影怜生死恨，路歧辛苦梦魂妨。觉来忽报趋朝鼓，又是披衣一日忙。
新寒
作者：谢铎
朝代：明

十月风高冷欲凝，近阳楼阁怯先登。浑河水落初尝骑，漕驿星驰已报冰。上将驱麾还笔札，内庭恩渥但金缯。深愁薄力知何赖，浊酒新寒漫不胜。
春愁
作者：谢铎
朝代：明

独上高楼望眼开，春愁无数逐人来。官河二月冰初合，水国经年雁未回。歧路关心妨斥堠，野田生事入蒿莱。何须更问门前柳，深放黄金作酒杯。
春旦
作者：谢铎
朝代：明

谁家池馆爱逢新，满地笙歌遏路尘。几日东风在杨柳，长安门外未知春。
春雪
作者：谢铎
朝代：明

二月东风翻作冻，两年春意腊前归。越中儿女燕中长，不识今朝是雪飞。
晓泊西郭
作者：谢铎
朝代：明

西郭舟初泊，东方日未明。荒村无犬吠，古寺有钟声。潮落夜归海，江空秋满城。故乡南望处，渐见白云横。
晚过静海宿流河驿
作者：谢铎
朝代：明

落日风初静，交河水正流。居人不知姓，行客且停舟。青海鸟飞处，白云天尽头。相逢问前路，明日是沧州。
曰川席上分韵得林字
作者：谢铎
朝代：明

主情珍重十分深，洒债诗盟许重寻。此日开轩留客意，当年虚席待君心。看山未拟怀西郭，伐木如闻在远林。最是舞雩风日好，几时归咏听馀音。
有旨百官带暖耳陆庶子廉伯限韵用柬西涯
作者：谢铎
朝代：明

九陛门深障晓芃，暖寒初致感恩辞。争先敢羡偷狐手，再拜真同赐马骑。掩耳功高知不世，续貂名在愧乘时。炎凉几作班姬扇，恋恋谁存赠别诗。
望雁湖再次前韵
作者：谢铎
朝代：明

雁湖高处不胜舟，见说诸天在上头。定有楼台非世界，更无花木亦春秋。谈空谩忆三生在，飞锡终堪一到休。不识阆丘蓬岛外，几人曾伴赤松游。
期筠心不至
作者：谢铎
朝代：明

消息浑难定，先生故不来。眼花空对烛，心渴已生埃。白发天谁管，青山路有媒。此生真昨梦，随意且衔杯。
杂诗
作者：谢铎
朝代：明

大化何絪缊，四时互更代。动植各有生，种种自成类。美矣牛山木，苦为斧斤害。牛羊复践之，日夕就荒秽。赖此生意深，保之方未艾。浮云无定踪，悠悠自来去。本是空中生，不向空中住。富贵果何物，得之亦偶遇。云何扰扰徒，日夕劳念虑。东陵旧时园，青青草盈路。
杂诗·其一
作者：谢铎
朝代：明

大化何絪缊，四时互更代。动植各有生，种种自成类。美矣牛山木，苦为斧斤害。牛羊复践之，日夕就荒秽。赖此生意深，保之方未艾。
杂诗·其二
作者：谢铎
朝代：明

浮云无定踪，悠悠自来去。本是空中生，不向空中住。富贵果何物，得之亦偶遇。云何扰扰徒，日夕劳念虑。东陵旧时园，青青草盈路。
杨太真
作者：谢铎
朝代：明

春老华清宴，门深羯鼓声。新台高百尺，不见范阳兵。
桃溪
作者：谢铎
朝代：明
体裁：五言绝句

浅水难容棹，繁花自作村。分明幽绝地，不是武陵源。
次儒珍韵
作者：谢铎
朝代：明

十年海岭经行处，往事多从梦里违。黑发交情今日在，红尘世路几人归。屋头流水有深浅，门外青山无是非。杨柳东风零落尽，松阴不改旧柴扉。
次儒珍韵
作者：谢铎
朝代：明

莞海东头去路赊，独乘羸马到君家。十年梦里相寻处，依旧青山两岸花。
次儒珍韵
作者：谢铎
朝代：明

高秋林下相逢日，犹忆天台道上诗。莫向樽前易离别，归来已是十年期。
次吴匏庵原博过西苑韵
作者：谢铎
朝代：明

平步分明是绝尘，十洲深处渺无津。漏声昼下通西掖，御气秋高薄紫宸。天上风光元隔别，梦中歧路几纷纶。极知供奉非前度，白发重来愧小臣。
次西涯春兴韵
作者：谢铎
朝代：明

云满青山水满池，可堪归思转迟迟。光荣在我真何益，愧负平生只自知。闲忆野芳春兴灭，坐怜庭树午阴移。路歧堪恨还堪笑，病骨生从未老时。
次韵奉待四叔父
作者：谢铎
朝代：明

书传能到日，心苦未逢时。不语对歧路，有怀如乱丝。十年犹是别，百岁若为期。昨日南征雁，还家报已迟。
次韵宾之游海印寺
作者：谢铎
朝代：明

海子桥边路入塍，桔槔亭外石悬藤。马头碧水如迎客，郭里青山亦占僧。问旧未须惊世改，倦游空自忆吾曾。天台雁宕平生兴，却怪年来总未能。
次韵忆戴安州
作者：谢铎
朝代：明

两度河间有报书，安州不见驾来车。兴知王子殊非浅，迹在韦郎本不疏。未必老逾相别后，可应难是入官初。十年离恨长安地，尚忆趋庭有伯鱼。
次韵杨维立编修与兄维贞侍御侍班述怀之作
作者：谢铎
朝代：明

禁鼓初严晓促班，佩声遥在殿中间。雁行侧立参差地，龙衮前瞻咫尺颜。五色云中通御气，九重天远隔尘寰。官曹旧接鸣珂里，几听前呵拥马还。
次韵胡宪副廷慎彭城夜话之作
作者：谢铎
朝代：明

长忆苏家好弟兄，夜床听雨复寒城。一时会合真难事，千古风流尚此情。碣岭北来云作阵，桓山东去石为茔。青樽落日无穷恨，又是阳关第几声。
次韵题便面小景
作者：谢铎
朝代：明

空江收网雨收蓑，忽听中流欸乃歌。莫是晚来风色好，片帆归去已无多。
次韵黄世显戊子元日
作者：谢铎
朝代：明

得岁频惊我，传杯欲让人。翻思前日事，多愧百年身。紫阁醉中晓，青山梦里春。风尘双倦眼，历历怕逢新。
汤婆次韵
作者：谢铎
朝代：明

老来无复念专房，净扫蛾眉只素妆。提瓮未能忘出汲，抱衾空自热中肠。守宫分在宁随例，团扇恩深不怯藏。一点贞心祗如水，讵妨人世几炎凉。
清明谒陵次杨学士维新韵
作者：谢铎
朝代：明

四庙衣冠尚衮龙，英灵千载此攸钟。遗弓欲泣荆湖鼎，斩板殊深夏屋封。汉寝自应传百代，秦泉何必锢三重。白头官监劳供奉，晨鼓初停又暮钟。好景分明画不成，品题今日仆须更。路从险处行来稳，山到深时望却平。花气暖催春日转，树声寒带朔风鸣。向来奔走偷閒地，始觉官曹分外清。万马争群气欲酣，归鞭遥指路东南。月低浅水寒生练，露下空山夜滴岚。远近鸡声催晓漏，微茫人语识乡谈。天涯岁岁逢寒食，故国谁同扫墓庵。
清明谒陵次杨学士维新韵·其一
作者：谢铎
朝代：明

四庙衣冠尚衮龙，英灵千载此攸钟。遗弓欲泣荆湖鼎，斩板殊深夏屋封。汉寝自应传百代，秦泉何必锢三重。白头官监劳供奉，晨鼓初停又暮钟。
清明谒陵次杨学士维新韵·其三
作者：谢铎
朝代：明

万马争群气欲酣，归鞭遥指路东南。月低浅水寒生练，露下空山夜滴岚。远近鸡声催晓漏，微茫人语识乡谈。天涯岁岁逢寒食，故国谁同扫墓庵。
清明谒陵次杨学士维新韵·其二
作者：谢铎
朝代：明

好景分明画不成，品题今日仆须更。路从险处行来稳，山到深时望却平。花气暖催春日转，树声寒带朔风鸣。向来奔走偷閒地，始觉官曹分外清。
游戒珠寺有感
作者：谢铎
朝代：明

劫火光寒射戒珠，右军亭馆迹全芜。墨池春尽谁深浅，笔冢秋高半有无。往事谩劳千载念，浮生共是百年图。不知采蕺兴邦后，禾黍离离几故都。
游灵岩谒杜清献公读书处
作者：谢铎
朝代：明

欲飞神不住，未到眼先明。山岂过江好，心终背郭清。村名犹杜曲，相业自端平。再拜吾何敢，凄然愧后生。
瀑布
作者：谢铎
朝代：明

李白平生不到处，巨那抵死来相看。龙湫下激喷晴雪，岩雨倒飞生昼寒。怒声奔海直欲到，清气逼人那可干。恶诗莫问谁堪洗，战马屯兵血未乾。
琼岛春云
作者：谢铎
朝代：明

蓬海分明在眼中，暖云高捧玉芙蓉。春阴欲下清虚殿，朝彩先浮最上峰。瑶管声中迷去鹤，金根影里护双龙。夜来雨过知多少，试向东郊问老农。
留别蓬莱馆
作者：谢铎
朝代：明

病骨经秋未觉轻，几从乡梦数归程。可应金马门无路，似与蓬莱馆有情。塞雁风高天色改，庭梧叶堕旅魂惊。一方留滞真堪笑，三见初弦海月生。
病中不及预同年会柬席上诸公
作者：谢铎
朝代：明

三百人中今十人，回头二十七年春。蘧蘧枕畔梦未觉，落落天边星已晨。病来苦恨路歧隔，欢在且教樽酒频。勋名镜里各自爱，莫问谁家发似银。
病中怀黄世显李宾之
作者：谢铎
朝代：明

十日高眠昼起迟，缓寻方药得中医。不才岂是官无事，多病惟应志未衰。门巷雪深妨过马，江湖岁晚益多歧。衣冠论说今如此，旧简残灯亦自疑。
病中有怀呈十五叔父
作者：谢铎
朝代：明

夕阳西下隔秋阴，三径门前旧竹林。无复惊尘随别梦，独怜多病损闲心。绝交书在从人弃，漫兴诗成每自吟。此路近来休更问，欲将青鬓谢朝簪。
病起
作者：谢铎
朝代：明

病起风光四月过，萧萧双鬓不知皤。惊心午饭还宜粥，入眼春衫尽换罗。筋力转妨骑马怯，路歧生见出门多。百年梦觉今如此，一笑青山奈尔何。
白枫河
作者：谢铎
朝代：明
体裁：古风

白枫河，河水满地流红波。波声入海争荡摩，蛟螭夜泣愁鼋鼍。呜呼壮土可奈何，白骨两岸高峨峨。君不见河之水，深不极，至今中有衔冤石！
盆荷
作者：谢铎
朝代：明

倚遍虚栏看小荷，晓缸分涨碧生波。参差出水雨声急，次第着根秋意多。白发偶同君子爱，画船休唱越溪歌。独怜玉井非吾地，十丈花高奈尔何。
短歌行
作者：谢铎
朝代：明

青青杨柳枝，秋来不禁吹。茸茸路傍草，斩艾不得老。昨日欣欣笑语同，今朝掩面啼东风。乃知百年果倏忽，作善休言待明日。问君北邙山下游，朽骨何曾多白头。富贵同归一丘土，谁向身前问歌舞。
石钟山
作者：谢铎
朝代：明

乾坤遗此怪，今古费多评。万籁自生听，双钟谁所名。问山元不语，叩石竟何情。未识孤舟月，能穷半夜声。
秋晴
作者：谢铎
朝代：明

暑雨两经月，秋风忽报晴。今朝出东郭，何处望西成。水国雌蜺动，云霄哀雁鸣。相逢江上使，犹道未休征。
秋色
作者：谢铎
朝代：明

晓露枝头半夕霏，近人秋色故依依。小窗得此已非俗，荒径待兹胡不归。晚节有情看岁月，春风何意入芳菲。无弦别是琴中趣，莫向东篱问白衣。
约西厓游西山
作者：谢铎
朝代：明

百年消息此尘寰，一笑纷纷几触蛮。身正健时须载酒，兴堪春尽也登山。是谁白发能容老，何处黄金得买閒。十载江南回首地，梦魂犹在有无间。
至长陵望茂陵有感
作者：谢铎
朝代：明

北门谁筑此幽都，形胜天门绝代无。四塞山河归一统，万年陵寝壮雄图。梦惊清跸还驰道，痛忆遗弓在鼎湖。望断六龙新蜕地，九疑何处是苍梧。
苦雨叹
作者：谢铎
朝代：明

长安阴雨十日多，倾墙败屋流洪波。男奔女走出无所，道路相看作讹语。东邻西舍烟火空，青蛙满灶生蛇虫。春来五月全不雨，夏麦秋田皆赤土。城中米价十倍高，斗水一钱人惮劳。
西邻妇
作者：谢铎
朝代：明

西邻少妇东邻女，夜夜当窗泣机杼。今年养蚕不作丝，去年桑老无新枝。七十老翁衣悬鹑，皮肉冻死手脚皴。年年唱名给官帛，尺寸从来不上身。于乎辛苦输官妾之职，墙下有桑妾自植。妾身敢怨当窗织。
谒侯城里有感
作者：谢铎
朝代：明

我忆侯城人，不见侯城里。悲风忽何来，令人泪如雨。侯城西薄山，侯城东逼海。西山不可饿，东海不可死。千秋万岁心，悽恻竟谁语。惟应剑光血，夜夜冲斗起。
谒忠文先生追次先生旧韵
作者：谢铎
朝代：明

太息青岩老，当年此灌畦。渭车方入卜，周道已兴西。齧雪终辞汉，封茅不到齐。惟馀文冢在，千古说幽栖。
谒李先生墓
作者：谢铎
朝代：明

十里惊沙郭外风，乱云回首是江东。半生分已天教病，一恸谁期此拜公。泪尽西州人共老，梦深辽海夜难终。祗应万古丰碑在，盛德殊恩总化工。
谒楼桑庙
作者：谢铎
朝代：明

仓皇衣带诏，辛苦武乡侯。西蜀分王地，中山奋迹秋。蛟龙曾失势，鱼水故相投。千载英雄泪，还同沛水流。
过歌风台
作者：谢铎
朝代：明

台下残碑手重摩，腐儒千载此经过。诸生未识叔孙礼，游子还从父老歌。日落五陵无旧树，风来泗水有馀波。神骓不逝空成泣，走狗犹存奈尔何。
过白沟河有感
作者：谢铎
朝代：明

山后山前十六州，坐输天险竟谁收。过河漫作千秋恨，狼籍曾闻在白沟。
过金华诸郡有感
作者：谢铎
朝代：明

伏枕经秋得暂还，可堪歧路转间关。无端更历三秋路，不厌频看两浙山。乡味渐知鲈鲙美，客愁难减鬓毛斑。圣恩旧识深如海，便合从兹谢世艰。
送吴元玉冬官还南都
作者：谢铎
朝代：明

相思何夕此相逢，又报离筵郭外供。客路交期惊晚合，马头诗兴及春浓。星辰夜静劳瞻夕，江海风高忆住冬。安得湖州千袜绢，赠君东去写吴淞。
送秦太守廷韶
作者：谢铎
朝代：明

江湖姓字十年期，雅韵清怀众所知。念我故非萍水合，对君真重竹林思。郎官岁久犹为郡，刺史名高不在诗。南去邵陵应咫尺，甘泉春老有新枝。
送贺克恭还辽东
作者：谢铎
朝代：明

送君从此别，辽海隔风尘。归去身仍在，相看道未贫。萧条环堵病，迢递洛阳春。道上逢沮溺，驱车莫问津。
送郑大尹还天台
作者：谢铎
朝代：明

天台作县比神仙，好客仍兼郑老贤。桐柏宫中春载酒，石梁桥上夜忘眠。别来最是尘埃苦，老去还于水石偏。此日送君重有感，不堪归思益茫然。
邸报
作者：谢铎
朝代：明

北窗幽梦正逡巡，忽听南来邸报频。鸣马一空还立仗，震雷百里尚惊人。痴心敢自浑忘世，浪迹犹怜未绝尘。感慨不知图报地，白头羞杀老词臣。
重脩黄楼歌
作者：谢铎
朝代：明

澶渊决，彭城没，城上水头高丈八。谁哉誓与城存亡，百万生灵命如发。近闻再决古汴州，宵衣重起宣房忧。预防岂合先下流，厌胜且复脩黄楼。黄楼高，洪河缩，鼋鼍远避蛟龙伏。误疑砥柱西极天，坐阅帆樯东走陆。君不见桓山墓、戏马台，英雄富贵安在哉。落日凄风野草白，瓣香独上黄楼来。
长信词
作者：谢铎
朝代：明

芍药春深映曲栏，海棠枝上雨初残。合欢扇在君须记，莫放秋风一夜寒。
除夕小尽立春有感
作者：谢铎
朝代：明

病来酷爱青山好，老去难争白发催。生怪月当除夕小，多情春与隔年来。荣华不驻风前蜡，消息空传陇上梅。四十九年真昨梦，壮心刚说未成灰。
除夜
作者：谢铎
朝代：明

暗里年光此黑头，落花无计水东流。谁将多事分年岁，添得今宵一倍愁。
陵祀次李侍讲赠行韵
作者：谢铎
朝代：明

诸陵王气与天通，唐汉分明在下风。辇路夜深联隧道，寝园春近接离宫。水声直过龙河北，山势遥临碣石东。圣德皇恩今亿载，岂胜凄感月明中。
雨中有怀古直
作者：谢铎
朝代：明

醉里乾坤不记年，忽闻多病亦凄然。可应寂寂青灯地，谁共呻吟对雨眠。
雨中次黄汝彝韵
作者：谢铎
朝代：明

往事分明梦里真，路歧辛苦为谁频。雨声彻夜将辞晓，花意逢秋不及春。白发渐生今日恨，青山无复旧时人。西风莫更还多事，爱送悲歌易水滨。
题便面
作者：谢铎
朝代：明

旧业留芳径，閒云度远岑。溪桥回首处，应悔出山深。
题扇面寄郭筠心
作者：谢铎
朝代：明

建水南行旧路斜，石桥青竹野人家。相思不及双飞鸟，红雨溪头又落花。
题菜送林贵实谢病还莆田
作者：谢铎
朝代：明

东曹岂不荣，促刺如窘步。秋风一夜生，吴中是归路。凄凉辽海东，白首公孙度。挥锄瓦砾间，黄金不曾顾。古人重食菜，百事皆可作。送君归去来，日涉园中趣。
题魏冢宰送张县丞诗
作者：谢铎
朝代：明

尚书归去鬓如蓬，桃李门墙想旧容。不识春风行乐地，多情还到博陵松。
杜甫草堂
作者：谢镛
朝代：明
体裁：七言律诗

当年鼙鼓动渔阳，此地先生避乱唐。最爱东柯深谷好，翻怜禹穴隐书藏。空馀流水青峰秀，独吊遗踪白草长。诗句至今吟险绝，片云只鸟总茫茫。
与陈乔生夜谈
作者：谢长文
朝代：明

相逢犹幸剩须眉，襆被山窗晤面迟。花气轻盈微雨夜，灯光摇漾细谈时。远函阻绝纡魂梦，近事传闻付信疑。一刻春宵七碗茗，复愁明发海云涯。
与黎美周夜谈
作者：谢长文
朝代：明

看君年尚少，不患无声名。纷纷但相逐，所见尽世情。以此一片心，终为尘网婴。富贵日多事，淡素非所营。沉溺不自觉，反谓吾身荣。静中一回头，愧汗当填膺。
东石道中
作者：谢长文
朝代：明

群山寒色郁蓝堆，风急溪桥策马来。午饭乞将茅店火，瓦盘春酿发新醅。
夏日寓海云寺
作者：谢长文
朝代：明

烦暑盈天地，入林应不知。解衣凉气住，呼茗翠香吹。禽识花开候，龙归雨过时。云霞静长恋，草木茜交枝。板动饭将午，钟生梵尚迟。僧规本清肃，器钵具威仪。龙象听仙呗，鸡幡映耨池。祥光藏舍利，绀碧涌琉璃。巨翅翔金鸟，高檐宿吻鸱。布金闻长者，施法想弘慈。觉路看重辟，榛途幸再披。尘缘应寂寞，作观且澄思。
天然本师归自匡山先札赋此寄讯
作者：谢长文
朝代：明

江上匡庐峰，苍翠矗空起。岿然宇宙外，五岳皆平峙。吾师久驻锡，尽挹江山美。道与峦岫高，长江失涯涘。宗风久颓落，赖师为振起。宁续青原灯，挺出曹溪指。不向如来行，自深微妙理。师随野鹤踪，一到冬春徙。我本沉冥人，感师示遐轨。团圞一室中，悟言笑相视。谕以惜馀年，提以超生死。惘惘恣游行，遂得皈依旨。钟鸣漏欲尽，艰难相徙倚。自幸有良缘，威光莫予鄙。近乃营口腹，担囊匿溪沚。引领重徘徊，云间堕双鲤。长跪读尺书，恍惚在瞻跂。行披庾岭云，随风迎道履。雷峰月正秋，共作大欢喜。琉璃一盌灯，杨枝一滴水。大地遍光明，并照愚蒙子。
天然本师归自匡山先札赋此寄讯
作者：谢长文
朝代：明
体裁：古风

江上匡庐峰，苍翠矗空起。岿然宇宙外，五岳皆平峙。吾师久驻锡，尽挹江山美。道与峦岫高，长江失涯涘。宗风久颓落，赖师为振起。宁续青原灯，挺出曹溪指。不向如来行，自深微妙理。师随野鹤踪，一到冬春徙。我本沉冥人，感师示遐轨。团圞一室中，悟言笑相视。谕以惜馀年，提以超生死。惘惘恣游行，遂得皈依旨。钟鸣漏欲尽，艰难相徙倚。自幸有良缘，威光莫予鄙。近乃营口腹，担囊匿溪沚。引领重徘徊，云间堕双鲤。长跪读尺书，恍惚在瞻跂。行披庾岭云，随风迎道履。雷峰月正秋，共作大欢喜。琉璃一碗灯，杨枝一滴水。大地遍光明，并照愚蒙子。
宿海云寺与大牛上人
作者：谢长文
朝代：明

秋雨夜始寒，霜钟湿云际。境幽念正寂，松冷声逾细。悠然孤榻中，了隔人间世。莽莽旦昼间，到此绝萦系。上人吾宗彦，静念参神谛。恒忆旧须眉，乃在端溪岁。一旦解儒冠，竟续空王裔。托钵烟海曲，挂锡香河澨。了此出世心，一往无留滞。初日发清晨，炉薰透衿袂。
宿海云怀黎方回兄弟
作者：谢长文
朝代：明

托宿依山寺，开帘薄雾封。山声摇海月，客梦入秋钟。泉落赴幽谷，鹤归巢古松。缅然二三子，遥隔数青峰。
寄周还梅中秘
作者：谢长文
朝代：明

闻作凤池客，拜官殊少年。看花帝城月，珥笔御炉烟。道谊襟期在，文心锦绣传。思君望北斗，杳杳紫微天。
寄雷峰诸师
作者：谢长文
朝代：明

别来流火候，掩室避閒忙。一望松门寺，孤怀水国乡。佛灯幽夜雨，僧梵静宵堂。此境空劳念，安心未有方。殷勤不尽意，惭愧转多情。密语本难了，常心无住生。秋烟一片远，晓露隔帘清。草本想陪侍，寰中开化城。
寄雷峰诸师·其一
作者：谢长文
朝代：明

别来流火候，掩室避閒忙。一望松门寺，孤怀水国乡。佛灯幽夜雨，僧梵静宵堂。此境空劳念，安心未有方。
寄雷峰诸师·其二
作者：谢长文
朝代：明

殷勤不尽意，惭愧转多情。密语本难了，常心无住生。秋烟一片远，晓露隔帘清。草本想陪侍，寰中开化城。
寓榄溪寄妙峰上人且问海云近信
作者：谢长文
朝代：明

寻师在秋半，忽忽到馀冬。一别榄溪曲，相思荔水踪。荒村围杂树，净室隐深松。犹忆过谈处，微言咒钵龙。秋雨沿溪路，新晴记此时。稻花香缥缈，磴草绿逶迤。茗椀山光入，藜床石翠支。雷峰频极目，幽梦久相期。
寓榄溪寄妙峰上人且问海云近信·其一
作者：谢长文
朝代：明

寻师在秋半，忽忽到馀冬。一别榄溪曲，相思荔水踪。荒村围杂树，净室隐深松。犹忆过谈处，微言咒钵龙。
寓榄溪寄妙峰上人且问海云近信·其二
作者：谢长文
朝代：明

秋雨沿溪路，新晴记此时。稻花香缥缈，磴草绿逶迤。茗椀山光入，藜床石翠支。雷峰频极目，幽梦久相期。
寓榄溪寄妙峰上人且问海云近信·其二
作者：谢长文
朝代：明
体裁：五言律诗

秋雨沿溪路，新晴记此时。稻花香缥缈，磴草绿逶迤。茗碗山光入，藜床石翠支。雷峰频极目，幽梦久相期。
春堤
作者：谢长文
朝代：明

春堤草暖绿芊芊，燕乳莺娆晓旭前。玉腕丽人金条脱，珠襦游侠铁连钱。绮罗香汎葡萄酒，坞岸晴吹榆柳烟。茅店垆头初月上，貂裘醉解拥花眠。
杂诗
作者：谢长文
朝代：明

我闻精卫鸟，衔木填沧海。一切至诚心，毕生期不改。虽然功不就，肝胆具精采。海水竭无期，我怀宛长在。宇宙有变迁，此心自危殆。所患愿力微，中情为废馁。秉此千古心，海水终见底。
村桥夕望
作者：谢长文
朝代：明

缥缈危桥外，遥遥四望通。去帆春色里，归鸟暮烟中。恋景迟孤客，扶筇老一翁。村坳见林火，掩映夕霞红。
江上感调
作者：谢长文
朝代：明

辚辚肠车转，一刻千万里。泪睫交烟树，遥盼天在水。春梦徒杳茫，随风辨乡里。南山远回互，何处是归止。寂寞数行书，漶灭相思字。
海云坐雨
作者：谢长文
朝代：明

四山烟雾深，一溪松竹乱。禅房寂无人，风雨过昏旦。孤窗念常静，境远自消愁。几研足清对，忘言意亦幽。
海云坐雨·其一
作者：谢长文
朝代：明

四山烟雾深，一溪松竹乱。禅房寂无人，风雨过昏旦。
海云坐雨·其二
作者：谢长文
朝代：明

孤窗念常静，境远自消愁。几研足清对，忘言意亦幽。
海云寺
作者：谢长文
朝代：明

一碧概山寺，入门淡幽想。身与遥峰高，心孤白云上。未可草草涉，景光堪静赏。扣户客尘寂，闻见息声响。悠然凭阑外，横目浑俯仰。远吹禾黍香，翕习如鞅掌。草树示纷纭，低徊成气象。烂漫发奇思，忽逐浮云往。
海云寺口占
作者：谢长文
朝代：明

入林始觉谐山性，出世幽怀悔已迟。岁月易过人易老，忙忙何处是归期。
海云寺晓起
作者：谢长文
朝代：明

古佛俨庄严，云光覆香火。门前戈戟声，恍惚驮经马。堂前下食鸟，一钵有龙归。空里僧钟寂，花香上裓衣。
海云寺晓起·其一
作者：谢长文
朝代：明

古佛俨庄严，云光覆香火。门前戈戟声，恍惚驮经马。
海云寺晓起·其二
作者：谢长文
朝代：明

堂前下食鸟，一钵有龙归。空里僧钟寂，花香上裓衣。
礼海云寺新成宝相
作者：谢长文
朝代：明

铸就如来买尽金，雷峰一壑结禅林。霜天片月幽寒里，悟得无言古佛心。不因割截生嗔恨，宁为庄严得喜欢。成住坏空俱是幻，何妨色相借人看。
礼海云寺新成宝相·其一
作者：谢长文
朝代：明

铸就如来买尽金，雷峰一壑结禅林。霜天片月幽寒里，悟得无言古佛心。
礼海云寺新成宝相·其二
作者：谢长文
朝代：明

不因割截生嗔恨，宁为庄严得喜欢。成住坏空俱是幻，何妨色相借人看。
秋日泛海赴奠何师相
作者：谢长文
朝代：明

扁舟泛寒海，满目冒愁烟。感旧一腔里，徇知廿载前。肝肠应自对，勋业竞谁传。痛把诸孤手，汍澜意不宣。荒城停旅榇，魂气恋家山。踪迹人疑畏，风波吾往还。过鸿难问讯，去骑不能攀。一死无馀事，悠悠得暂闲。荐牍通名姓，儒冠十九年。自非劳剪拂，何得借云烟。百里沿河润，穷途剩研田。报施待来世，今日亦徒然。哭死输肝胆，萦愁念故情。不才惭弟子，薄福叹苍生。举目山河在，衔恩骨肉轻。无衣已难赋，恻恻盼严城。
秋日泛海赴奠何师相·其一
作者：谢长文
朝代：明

扁舟泛寒海，满目冒愁烟。感旧一腔里，徇知廿载前。肝肠应自对，勋业竞谁传。痛把诸孤手，汍澜意不宣。
秋日泛海赴奠何师相·其三
作者：谢长文
朝代：明

荐牍通名姓，儒冠十九年。自非劳剪拂，何得借云烟。百里沿河润，穷途剩研田。报施待来世，今日亦徒然。
秋日泛海赴奠何师相·其二
作者：谢长文
朝代：明

荒城停旅榇，魂气恋家山。踪迹人疑畏，风波吾往还。过鸿难问讯，去骑不能攀。一死无馀事，悠悠得暂闲。
秋日泛海赴奠何师相·其四
作者：谢长文
朝代：明

哭死输肝胆，萦愁念故情。不才惭弟子，薄福叹苍生。举目山河在，衔恩骨肉轻。无衣已难赋，恻恻盼严城。
答王人土喜予过访
作者：谢长文
朝代：明

离乱相逢只汗颜，又悲零落旧家山。饔餐不断依朋好，江海无聊任往还。远梦有时聆笑语，高吟何日对幽闲。看君意气如冰雪，聊伴秋风一款关。
谒计夫人祠
作者：谢长文
朝代：明

金玉抱异姿，冰霜赋幽魄。结发事君子，间关度东陌。锐身捍危城，君心久许国。挈室寄邻封，盼望悬日夕。旅处勖慎旃，梦魂忧狡贼。殒身一剑寒，成仁是完策。在抱有孤儿，幸存王氏脉。但知快一死，何曾料仓卒。尔时稍犹豫，岂复成贞烈。宁任传闻误，勿使纲常裂。君子谢宏勋，英魂岂消灭。此心实靡他，千秋贞匪石。兰蕙蔼幽芳，日星辉碧血。淑轨肃具瞻，阃行光史帙。风雨幻精灵，至今绕城堞。
赠大牛上人
作者：谢长文
朝代：明

历尽艰难结净缘，定非徒费草鞋钱。身随破衲冲寒雾，手杖枯藤溯晓烟。自可众中持白拂，应知火里出青莲。马蹄去去踏天下，不负人天苦行禅。
赠雷峰行脚僧
作者：谢长文
朝代：明

一钵沿门日，长途冬复残。修行知独苦，乞食遇人难。世路黄金贵，风尘白眼看。请师驻芒屦，姑了此心安。
送大牛山人之匡庐
作者：谢长文
朝代：明

一锡匡庐去，名山今始登。深秋匹马岭，古寺大牛僧。云际聆空梵，湖干礼塔灯。参师惟此路，末法尔称能。
送黎遂球公车北上
作者：谢长文
朝代：明

于遄于迈，于脂其车。青丝挈酒，执手路隅。春风荡荡，春水徐徐。送子之行，引领踟蹰。昔我于征，徘徊海傍。极目万里，命子相将。别子逾年，言返故乡。欢笑晤语，登子之堂。踪迹暌离，鸿燕回翔。我去子留，我止子发。双眼未青，江月空白。驾言乘春，花明行客。岭云湖烟，恣君笔墨。吴越山川，看予铭勒。子有明珠，焜耀袖中。光辉自媚，不希遭逢。但自珍惜，神合景从。衒贾售声，实亏厥躬。皇皇京洛，既旅既处。日月光华，晖鬘璿宇。圣人既作，曰尧与禹。子出而仕，为虎勿鼠。
送黎遂球公车北上·其一
作者：谢长文
朝代：明

于遄于迈，于脂其车。青丝挈酒，执手路隅。春风荡荡，春水徐徐。送子之行，引领踟蹰。
送黎遂球公车北上·其三
作者：谢长文
朝代：明

我去子留，我止子发。双眼未青，江月空白。驾言乘春，花明行客。岭云湖烟，恣君笔墨。吴越山川，看予铭勒。
送黎遂球公车北上·其二
作者：谢长文
朝代：明

昔我于征，徘徊海傍。极目万里，命子相将。别子逾年，言返故乡。欢笑晤语，登子之堂。踪迹暌离，鸿燕回翔。
送黎遂球公车北上·其五
作者：谢长文
朝代：明

皇皇京洛，既旅既处。日月光华，晖鬘璿宇。圣人既作，曰尧与禹。子出而仕，为虎勿鼠。
送黎遂球公车北上·其四
作者：谢长文
朝代：明

子有明珠，焜耀袖中。光辉自媚，不希遭逢。但自珍惜，神合景从。衒贾售声，实亏厥躬。
雨后寺门桥上偶作
作者：谢长文
朝代：明

雨过群鸠历乱啼，一泓新绿绕清溪。丛林午梵僧钟定，潮落横桥日未西。一带岚烟澹晓秋，原田禾黍静油油。湿花满路沾双屐，行憩溪前小石洲。
雨后寺门桥上偶作·其一
作者：谢长文
朝代：明

雨过群鸠历乱啼，一泓新绿绕清溪。丛林午梵僧钟定，潮落横桥日未西。
雨后寺门桥上偶作·其二
作者：谢长文
朝代：明

一带岚烟澹晓秋，原田禾黍静油油。湿花满路沾双屐，行憩溪前小石洲。
雨后闻钟有怀海云诸净侣
作者：谢长文
朝代：明

雨气隔钟声，希微度夜城。远听归寂寞，馀韵益分明。漠漠秋空迥，凄凄商籁生。因思人定后，萧寺一灯清。
雷峰随喜舍利
作者：谢长文
朝代：明

偶动山水怀，晨兴严夙驾。新霁绚明绮，奔流百川泻。既至招提境，浣濯憩僧舍。香光礼慈云，斋宿经清夜。旦启金浮屠，璀璨宝光射。清泠盌内荧，的的明珠亚。始沉倏已浮，荡漾光影下。静观洗蒙虑，感叹陟神化。世人业所积，遇境恒惊咤。古佛具至神，万古精灵迓。托物见真性，怪奇讵相借。金刚不坏身，窥之匪隙罅。末法思前缘，于焉但嗟诧。
雷峰随喜舍利
作者：谢长文
朝代：明
体裁：古风

偶动山水怀，晨兴严夙驾。新霁绚明绮，奔流百川泻。既至招提境，浣濯憩僧舍。香光礼慈云，斋宿经清夜。旦启金浮屠，璀璨宝光射。清泠碗内荧，的的明珠亚。始沉倏已浮，荡漾光影下。静观洗蒙虑，感叹陟神化。世人业所积，遇境恒惊咤。古佛具至神，万古精灵迓。托物见真性，怪奇讵相借。金刚不坏身，窥之匪隙罅。末法思前缘，于焉但嗟诧。
飞驼山
作者：谢长文
朝代：明

山月随人白，纡回野径微。稻香秋雨后，虫语夜声稀。酒醒寒侵面，花晴香入衣。相君閒杖履，爱客未言归。
话竹庵守岁
作者：谭云鸿
朝代：明

孤灯禅榻两相支，风晓长松雪压篱。穷惯不劳送五鬼，罪缘终合骂三尸。一年将尽怜杯滴，万事无成泣鬓丝。深感乞钱苏司马，拟随春屐问时时。
彭蠡湖乡思
作者：谭以良
朝代：明

肠断南天欲尽头，紫荆无语对高楼。还将病眼三更泪，滴破沧浪万里流。湖雁一声彭蠡月，梅花三度象城秋。倚门定有慈颜望，曾着斑衣此日否。
为武陵姬秋水咏
作者：谭元春
朝代：明
体裁：五言绝句

有郎爱弦索，北调久无传。恨学江南曲，声声带可怜。
别栗仲芳诸子
作者：谭元春
朝代：明
体裁：七言律诗

游集常添好友情，玉川风日自幽清。春山碧处频登阁，晚烛红时尚启城。药饵相将停过客，吟披不辍念平生。此中亦觉多离绪，愁负家园老去莺。
同李长蘅寻闻子将龙井山斋二首
作者：谭元春
朝代：明

枫色红难已，黄从翠处分。
偶然乱叶下，风雨似同闻。
谷鸟临寒路，篱花开远云。
逢幽无一语，心眼自氤氲。¤
同李长蘅寻闻子将龙井山斋二首
作者：谭元春
朝代：明

枫色红难已，黄从翠处分。偶然乱叶下，风雨似同闻。谷鸟临寒路，篱花开远云。逢幽无一语，心眼自氤氲。十里苍苍路，非深亦觉遐。阴晴澹山气，鸡犬静人家。阁迥生溪水，坪香过荈花。红黄光莫艳，群动岂无涯。
同李长蘅寻闻子将龙井山斋二首·其一
作者：谭元春
朝代：明

枫色红难已，黄从翠处分。偶然乱叶下，风雨似同闻。谷鸟临寒路，篱花开远云。逢幽无一语，心眼自氤氲。
同李长蘅寻闻子将龙井山斋二首·其二
作者：谭元春
朝代：明

十里苍苍路，非深亦觉遐。阴晴澹山气，鸡犬静人家。阁迥生溪水，坪香过荈花。红黄光莫艳，群动岂无涯。
园中
作者：谭元春
朝代：明
体裁：六言诗

柴门未破先改，桥木将欹始安。夜烛每临水次，午餐多在林端。
夜由蒙泉过惠泉作
作者：谭元春
朝代：明
体裁：古风

怀挟蒙泉情，安坐惠泉里。二泉自相友，合流为涧水。天风语蛟虬，诡激竦心耳。秋踏暮山空，奇响缠踵趾。泉亦茫昧然，听命于元始。物各以所感，相近为悲喜。聪明而静笃，肃肃发妙理。还寝告衾枕，清梦当如此。
夜由蒙泉过惠泉作·其一
作者：谭元春
朝代：明
体裁：古风

怀挟蒙泉情，安坐惠泉里。二泉自相友，合流为涧水。
夜由蒙泉过惠泉作·其二
作者：谭元春
朝代：明
体裁：古风

天风语蛟虬，诡激竦心耳。秋踏暮山空，奇响缠踵趾。泉亦茫昧然，听命于元始。物各以所感，相近为悲喜。聪明而静笃，肃肃发妙理。还寝告衾枕，清梦当如此。
岳麓山下送周宜一还棹
作者：谭元春
朝代：明
体裁：七言绝句

维舟柳港爱山边，笑语纷纷就醉眠。昨日荼蘼黄一架，送君心到野塘天。
应天长·白鹿洞
作者：谭元春
朝代：明
体裁：词

几椽书阁更唐宋。五老披云当户拥。继周程，存孔孟。阙里遗风还自永。碣模糊，亭峭竦。屋角松杉飞动。白石清流堪弄。洗耳听歌咏。
归经蒙惠二泉
作者：谭元春
朝代：明
体裁：七言绝句

元气苍苍胜玉泉，细源分出一溪烟。静看今夜衣边月，知落蒙边落惠边。
得蜀中故人书
作者：谭元春
朝代：明
体裁：六言诗

蜀川兵定人静，老友天寒信来。莫怪草堂深闭，小桥边有门开。
沁园春·春日客湘潭顾瞿父招集郭园看牡丹山茶红白桃花
作者：谭元春
朝代：明
体裁：词

春雨三分，送雨催晴，小园正开。信莺儿指路，笋舆堪倚，鼠姑分队，花墅同来。烛煖春融，杯深酒压，笑对枝枝玉篆牌。凭阑见，见文窗窈窕，石径纡回。芳菲到处蓬莱。似无数、名姝拥翠钗。爱助娇千影，绛烟齐簇，浅妆半面，碧露新裁。洛浦还逢，宝珠佩冷，管领东皇选丽差。同游者，是江东主客，京兆朋侪。
洞庭湖
作者：谭元春
朝代：明

夏浅湖心伏，不分天水非。新帆随数点，好鸟择边飞。日月光难遍，江湘气尽归。客舟来此泛，孤似岳僧扉。
游岳麓寄伯敬先生
作者：谭元春
朝代：明
体裁：古风

去岳日已远，兹麓存典刑。水陆分中江，延目洲外汀。岳意无断续，草木森情形。林杪蓄新泉，沟洫声泠泠。拜石修竹傍，祝融开远青。是日寄公书，南风下洞庭。
玉泉铁塔歌
作者：谭元春
朝代：明
体裁：古风

冶人为冶道技彻，神奇可以救顽铁。瘦硬清老蛟螭缬，云风起手波涛结。汉玉汉制垆性灭，真宰嵌空佛流血。半山雷雨试卼臲，层层天眼瞻蠓蠛。古苔难生虫虚齧，水鹳衔泉巢呜咽。俯临隋镬气精覈，自忘其高若同列。因思古人意想别，金石土木无妖孽，神之格思焉敢亵。
玉蝴蝶·自益阳赴武昌舟行有作
作者：谭元春
朝代：明
体裁：词

却爱晴江风小，芦花重叠，酿就新秋。一任布帆，低挂画桨轻揉。起迟怕呼山县吏，閒来得受醉乡侯。忒清幽。声声箫鼓，荡漾中流。何求数峰遥落，黄陵祠畔，白鹤山头。渐逼重湖，天空岸阔让凫鸥。衬琉璃、波光猛射，铺玳瑁、云影徐收。且优游。岳阳无，恙好更登楼。
瓶梅
作者：谭元春
朝代：明

入瓶过十日，愁落幸开迟。不借春风发，全无夜雨欺。香来清净里，韵在寂寥时。绝胜山中树，游人或未知。
登清凉台
作者：谭元春
朝代：明
体裁：五言律诗

台与夕阳平，来时值晚晴。隔江山欲动，潜壑树无声。渔艇归遥浦，庵僧近掩荆。烟岚生处处，半抹石头城。
登白云寺阁
作者：谭元春
朝代：明
体裁：七言律诗

偶游荒寺将穷处，一阁高深出自然。村鸟不飞红树外，行人半在绿溪边。寒通远里无非旭，冬满平畴但有烟。欲豁南来山水目，此中风物不须全。
读曲歌
作者：谭元春
朝代：明
体裁：乐府曲辞

交欢久，贝齿有。时落欢独，长在口。
过洞庭赋得湖南清绝地
作者：谭元春
朝代：明
体裁：古风

岸青点点浮沮洳，直看天日菰蒲去。随波流山山不知，鸥与前帆落何处。轻舟二月桃源间，有此奇境无此閒。云中湘娥不断魂，疏雨如秋凉万山。山水照耀晨复昏，南方自有湖岳尊。人来其间亦如此，孤怀落落千馀里。
送闵同生还苕
作者：谭元春
朝代：明
体裁：古风

竟陵生桑苧，吴兴明松雪。我留茶外思，君补画中缺。吾家盛池塘，芳草芳不绝。入君幽梦长，舟尽添车辙。
邻舟诗赠邹孟阳李缁仲
作者：谭元春
朝代：明

内外湖争碧，朝昏时觉遐。友朋非一处，山水作邻家。偶逐葑船散，同随渔火斜。频呼免相失，桥隔是天涯。
隋大业十一年镬歌
作者：谭元春
朝代：明
体裁：古风

镬兮镬兮，不复镬兮。以之爇香，大损沈水，以之煮泉，将苦提携。其放置于山水车马之间者，使夫过而问，仰而思。念唐人以后之古人，后此镬生，先此镬朽，而因是以发深省而悲啼。
雨宿青溪山家
作者：谭元春
朝代：明
体裁：古风

行近青溪犹梦溪，溪鸟出溪数里啼。主人细雨自同心，湿云下山松桂低。雨不停丝岚新饰，㶁㶁怒增空崖力。明朝新霁猿出迎，昨日缁流探消息。
青溪春雪引
作者：谭元春
朝代：明
体裁：古风

入山看山养毛羽，古泉飞作一潭雨。晓起山灵幻岩壑，吹雨作雪融膏乳。乱烟斜雾封群岫，添寒著艳心如昼。不知何峰有樵径，青帝缥缈龙女瘦。万白光中分翠微，其中新柳翠依依。山家拄杖拨春麦，田禽饥出肩舆飞。鬼谷相近吾不往，洞口雪花大如掌。
乌江
作者：谭圭
朝代：明
体裁：七言律诗

一泓寒碧出山根，西北潆洄澈底清。冷浸灵山天际阔，光涵草木镜中明。流觞有客曾修禊，鼓枻何人更濯缨。自是两分泾渭别，始知活水有源生。
将滩
作者：谭圭
朝代：明
体裁：七言律诗

何年矍铄此经过，曾走将军马伏波。云暗浅沙迷昼路，月明深籁覆铜锅。四围山色旌旗壮，一派滩声战伐多。今古交南遗爱在，却劳慧苡谤如何。
游息洞
作者：谭士寅
朝代：明

蹑履朝阳入洞深，苍崖碧涧净烦心。花然锦绮春台晓，莺啭笙簧夏木阴。洗遍残碑有古篆，望穷佳境上高岑。兴豪不尽登临意，抚掌长天一笑吟。
会试过钓台同年陈于乔冯少登彭子豫夜月联舟步韵
作者：谭大初
朝代：明

功名奕叶羡云台，且向桐江一钓来。雷雨已成天子业，丝纶何必故人才。弓旌物色春长富，蓑笠衡门午未开。枉教客星占太史，云山端不负初怀。
吊丘忠臣
作者：谭大初
朝代：明

宋家末造国不竞，景炎祥兴皆寄生。腥膻躏轹闽广间，五岭以南无坚城。当日守臣多爱死，往往全躯保妻子。楚囚赵虏走且僵，谁似平原颜御史。狼烟蓦蓦薄韶阳，北门锁钥已锒铛。封疆之臣诚捍禦，江淮复生真源张。义士见危当授命，存亡誓与孤城并。黄尘蔽日云漫漫，公服拜天惟自靖。委身谁不为良臣，匪躬之故非徇名。问甚鸿毛与泰山，纲常为重身为轻。谁道韶城为虏圮，更有金城长万里。谁道公死非全归，高节清风树人纪。遗容俨雅非公神，地为河岳天星辰。烹鲂鳏猗溉鬵釜，吊公忠兮怀好音。
和马钟阳见怀
作者：谭大初
朝代：明

山名丹凤未应虚，为有高人始结庐。种菊经年堪自老，味兰如昔肯忘予。缄来开视惊时久，梦里相逢叹日疏。无耐凤雏亦飞去，从今谁寄造门书。
幽居即事
作者：谭大初
朝代：明

净几明窗拙逸轩，閒来真觉日如年。小山丛竹皆成趣，霁月光风不用钱。谩把琴书消永昼，敢将花柳学前贤。饥餐渴饮无拘碍，谁信尘寰有洞天。
次游可斋见赠韵
作者：谭大初
朝代：明

拙直抱沉疴，得请归林泉。至道愧不闻，光景悲流年。既无适俗韵，琴书且盘旋。讵意迟莫入，不为长者捐。高轩过敝庐，谓我声名全。异哉沧海鲲，误落江鱼筌。余行既不迷，勿论白与玄。会看宣室诏，冰玉本来蠲。
游叶乐山山庄
作者：谭大初
朝代：明

谁卜幽居水竹间，衡门无事昼常关。寻芳不逐春风舞，采药长随夜月还。精舍阴阴修竹里，佳城郁郁小溪湾。多君领得林泉趣，名利无心梦亦閒。懒从紫陌逐尘红，却爱山庄一水通。药圃三春肥谷雨，杏林六月饱松风。竹阴深处诗怀逸，酒兴浓时俗虑空。自古鹿门真大隐，年来谁解觅遗踪。
游叶乐山山庄·其一
作者：谭大初
朝代：明

谁卜幽居水竹间，衡门无事昼常关。寻芳不逐春风舞，采药长随夜月还。精舍阴阴修竹里，佳城郁郁小溪湾。多君领得林泉趣，名利无心梦亦閒。
游叶乐山山庄·其二
作者：谭大初
朝代：明

懒从紫陌逐尘红，却爱山庄一水通。药圃三春肥谷雨，杏林六月饱松风。竹阴深处诗怀逸，酒兴浓时俗虑空。自古鹿门真大隐，年来谁解觅遗踪。
答李牛山
作者：谭大初
朝代：明

紫垣昔日愧金鱼，青琐当年负谏书。雅淡祇宜三径菊，疏狂不羡故乡鲈。匡时有志师君实，投老无心赋子虚。借问牛山栖凤竹，万竿烟雨近何如。
送彭石塘诗
作者：谭大初
朝代：明

不见石塘子，于今十六年。趋跄非往昔，谈笑尚依然。有子光前烈，无营惬昼眠。鹿门人已远，谁道德公贤。
题墨江手卷
作者：谭大初
朝代：明

始兴江水色如墨，幽人卜筑江之侧。临流染翰几经年，洗耳濯缨聊自适。牛刀小试非吾心，拂袖归来头尚黑。得鲜呼酒发浩歌，长啸一声江月白。
滴水寺寻章晦叔
作者：谭如纶
朝代：明
体裁：五言律诗

茅堂虽辟径，不与俗人通。馀食施山鸟，閒吟爱草虫。儿孙今日别，鸡犬异时同。余亦逃名者，相逢一夕中。
石镜
作者：谭寿海
朝代：明

一拳水石傍山隈，好似菱花一样开。万古地天为玉匣，千寻山岳作瑶台。清光不受淄尘涅，古意任教苍藓陪。不用世间勤拂拭，倬然云汉自昭回。
峡山飞来寺
作者：谭岳
朝代：明

寺本飞来胜，山从两峡奇。扪萝探旧迹，蹑屩读荒碑。紫翠中天现，笙簧万壑吹。由来陵谷异，登眺未堪疑。
下岭发舟
作者：谭律
朝代：明

西风凉露下轻舟，沙水苍茫两岸秋。天北天南频极目，白云红日近高楼。
初夏
作者：谭律
朝代：明

暑雨初晴越鸟啼，东原西埭麦抽齐。相思何处不相见，十里烟横十里堤。
游麻姑山
作者：谭律
朝代：明

旭日藏山径，肩舆傍险行。林深秘鸟语，风细带泉声。酒向麻姑觅，诗缘老杜成。平生尘土梦，都付此山灵。
秋夜闻鹃
作者：谭律
朝代：明

霜满头颅月满衣，数声啼血上花枝。长安路上多行客，莫向愁中怨未归。
闻莺有感
作者：谭律
朝代：明

问春春去已多时，花落花开总不知。独有黄鹂啼不尽，暖风飞上绿杨枝。
观音岩
作者：谭文献
朝代：明
体裁：七言律诗

石磴萦纡挂壁间，诗情常自爱跻攀。花融淑气香随屩，草拂东风绿染山。望里鸟飞晴树迥，坐中鱼戏碧流閒。乘风醉舞春衫薄，小艇归来月一湾。
峡山寺
作者：谭新
朝代：明

百尺丹梯长绿苔，二禺延伫一襟开。寻山风味闲中得，逐水年华何处回。日晒老僧参佛衲，云封庶子读书台。投簪我亦为山主，风景宜人取次裁。
赠吴兴蔡叟
作者：谭昌言
朝代：明
体裁：五言律诗

先生无俗侣，野鹤与同群。奕对包山橘，书开石室芸。白蘋双桨渡，红叶五亭分。高隐看谁似，将无郑巨君。
赠韬化如祝发
作者：谭昌言
朝代：明
体裁：七言绝句

一茎芝草伴名禅，爱尔皈依择胜缘。此日发随烦恼去，衲头长裹苧溪烟。
冈州纪胜
作者：谭正国
朝代：明

圭峰绿护翠相连，秀出冈州淑气全。斗石夜明仙梵迥，瀑泉朝洒雪花溅。钟闻马岭蕃三锡，云起龙潭润八埏。更羡银洲波万叠，光摇文笔写晴天。
白云洞
作者：谭清海
朝代：明

西樵胜迹朝元洞，万丈丹梯紫翠连。濯雨飞虹淩白日，干云孤剑插青天。灵姬玉瑟秋仍响，仙客龙宫夜不眠。五百年来应有会，石门金简向谁传。
西游别贞复
作者：谭清海
朝代：明
体裁：古风

君望东海归，予从西粤游。兴言感今昔，行路何悠悠。白日往不返，颓波逝东流。青青涧中蒲，泛泛江上鸥。连枝与比翼，庶以解我忧。
读书台
作者：谭澄
朝代：明

一代英才百代雄，唐朝清誉圣朝同。忠诚谏疏心惟切，山斗文章道自崇。地涌涧泉随处乐，天生崖石岂无功。当时过化今犹盛，赫赫名垂宇宙中。
鹰窠顶山
作者：谭秀
朝代：明
体裁：七言绝句

澄波渺渺两湖平，春色苍苍四望明。马首山花向人笑，林端僧梵杂溪声。
玉皇顶
作者：谭耀
朝代：明
体裁：五言律诗

未借扶摇翅，何缘入碧空。披裘寒六月，倚剑落长虹。琼宇看弥近，金泥枉自工。壶山如可访，便欲驾天风。
哭罗瀛石司理
作者：谭胜祖
朝代：明

敝芦不掩棺，丹心塞天地。卢龙塞外昏，尺土骄胡骑。淬剑守孤城，生死安所避。臣节殉封疆，岂惟愧怀二。枯骨与城存，君臣朋友义。白杨郊外草连连，惜君壮君酹君前。耿耿忠魂悬日月，崎岖犹照帝城边。
宝月台夜坐
作者：谭胜祖
朝代：明

一楼岩畔月，竹石倚相将。天地真容懒，湖山恕酒狂。淡云随树影，薄露出花光。偶尔逢僧话，茶烟起竹房。
访何季常泛星岩
作者：谭胜祖
朝代：明

元气混高下，一泓天地清。草楼如海幻，花砌与湖平。以我浮家兴，因君破俗情。云何重改卜，底事解相萦。再订明朝约，岩头看月生。
题七星岩
作者：谭胜祖
朝代：明

小筑寒光叠叠青，摘来天半一湖星。草堂春到花分丽，断岭云生岳吐灵。倚棹随波应放钓，得鱼呼酒每烹腥。楼台错落烟霞渺，微见山僧上小亭。村湾小舸短无篷，泛入清深倒影中。潭漾骊珠微借日，石吹花雨不闻风。怪来阁道危桥促，遂使仙源俗客通。我自无声钟鼓寂，移舟前浦看花丛。谁书景福笔嶙峋，眼底遗文世外身。渐入璇玑窥宝相，斜穿环翠揖真人。啸台孤凤嘘灵草，润石眠龙露好春。忽转平铺开返照，还疑宫阙涌金银。乍晴新雨晓云攒，花柳舒容叶叶宽。幻石藏云通岭气，游烟归树锁春寒。蓬蒿自许无题凤，缥缈时应见跨鸾。若过名山寻住处，沿溪苍郁路漫漫。
题七星岩·其一
作者：谭胜祖
朝代：明

小筑寒光叠叠青，摘来天半一湖星。草堂春到花分丽，断岭云生岳吐灵。倚棹随波应放钓，得鱼呼酒每烹腥。楼台错落烟霞渺，微见山僧上小亭。
题七星岩·其三
作者：谭胜祖
朝代：明

谁书景福笔嶙峋，眼底遗文世外身。渐入璇玑窥宝相，斜穿环翠揖真人。啸台孤凤嘘灵草，润石眠龙露好春。忽转平铺开返照，还疑宫阙涌金银。
题七星岩·其二
作者：谭胜祖
朝代：明

村湾小舸短无篷，泛入清深倒影中。潭漾骊珠微借日，石吹花雨不闻风。怪来阁道危桥促，遂使仙源俗客通。我自无声钟鼓寂，移舟前浦看花丛。
题七星岩·其四
作者：谭胜祖
朝代：明

乍晴新雨晓云攒，花柳舒容叶叶宽。幻石藏云通岭气，游烟归树锁春寒。蓬蒿自许无题凤，缥缈时应见跨鸾。若过名山寻住处，沿溪苍郁路漫漫。
岁朝
作者：谭虬
朝代：明

海日凝寒生紫烟，门庭几度揭红笺。鸠车竹马儿童市，椒酌辛盘兄弟筵。头插梅花人蹴鞠，架悬绒线院鞦韆。万方尽祝君王寿，一个苍生借一年。
星岩二十景 其一 洞开华盖
作者：谭谕
朝代：明

穹窿一窍与天通，瑞蔼祥光满洞中。忽听凤笙声彻处，五云缭绕驾回龙。
星岩二十景 其七 蓬壶仙径
作者：谭谕
朝代：明

石径盘旋接汉霄，白云流水隔虹桥。缑山跨凤吹笙侣，东去扶桑路不迢。
星岩二十景 其三 沥湖渔棹
作者：谭谕
朝代：明

十里晴湖光接天，一竿渔钓任蹁跹。得鱼沽酒维舟晚，醉卧青山绿树边。
星岩二十景 其二 黑洞灵潭
作者：谭谕
朝代：明

幽洞灵潭彻底汪，寒泉万丈透羚羊。云雷一动潭龙起，宇宙均沾雨泽长。
星岩二十景 其五 天阁晴岚
作者：谭谕
朝代：明

凌空峻阁傍云开，景色天然画里裁。倚槛凭高频纵目，端阳光霁接天台。
星岩二十景 其八 地击鼓钟
作者：谭谕
朝代：明

天乐何因向地鸣，果然虚谷自传声。华阳更奏宫商调，聊引群仙下洞庭。
星岩二十景 其六 树德松涛
作者：谭谕
朝代：明

风入松林万树涛，松头鸣鹤起江皋。芳声独有庭槐共，谁羡庾梅与观桃。
星岩二十景 其四 虹桥雪浪
作者：谭谕
朝代：明

星渚虹桥涌雪涛，春雷二月浪花高。相逢有客丝纶手，欲向矶头学钓鳌。
星岩二十景·洞开华盖
作者：谭谕
朝代：明

穹窿一窍与天通，瑞蔼祥光满洞中。忽听凤笙声彻处，五云缭绕驾回龙。幽洞灵潭彻底汪，寒泉万丈透羚羊。云雷一动潭龙起，宇宙均沾雨泽长。十里晴湖光接天，一竿渔钓任蹁跹。得鱼沽酒维舟晚，醉卧青山绿树边。星渚虹桥涌雪涛，春雷二月浪花高。相逢有客丝纶手，欲向矶头学钓鳌。凌空峻阁傍云开，景色天然画里裁。倚槛凭高频纵目，端阳光霁接天台。风入松林万树涛，松头鸣鹤起江皋。芳声独有庭槐共，谁羡庾梅与观桃。石径盘旋接汉霄，白云流水隔虹桥。缑山跨凤吹笙侣，东去扶桑路不迢。天乐何因向地鸣，果然虚谷自传声。华阳更奏宫商调，聊引群仙下洞庭。
游七星岩
作者：谭谕
朝代：明

石磴盘旋步上台，浮云浅雨倏然开。三天日色临金阙，万叠山光映锦台。归洞已看华表鹤，登仙曾折树中梅。五千道德从何觅，遥望关门紫气来。嵯峨高洞是蓬莱，袖拂晴岚绝点埃。玄石七拳星斗现，青山四面画图开。逍遥我亦缑山侣，丹鼎谁知葛令才。笑醉碧桃吹凤管，白云天畔倚楼台。
游七星岩·其一
作者：谭谕
朝代：明

石磴盘旋步上台，浮云浅雨倏然开。三天日色临金阙，万叠山光映锦台。归洞已看华表鹤，登仙曾折树中梅。五千道德从何觅，遥望关门紫气来。
游七星岩·其二
作者：谭谕
朝代：明

嵯峨高洞是蓬莱，袖拂晴岚绝点埃。玄石七拳星斗现，青山四面画图开。逍遥我亦缑山侣，丹鼎谁知葛令才。笑醉碧桃吹凤管，白云天畔倚楼台。
社集分赋得金谷
作者：谭贞和
朝代：明
体裁：古风

日月长丽瞩，溪山馀素期。别庐欣赏间，更复宾主宜。监军旷高怀，祭酒澹尘思。盘礴涧道上，涧冽荇参差。竹柏既峭倩，药草复繁滋。觥飞罍交错，弦急管威夷。迢迢锦步障，晃晃珊瑚枝。姬侍列云屏，倡舞喧相追。豪侈极人目，俱言此会稀。席终方奏序，兴往各称诗。遗韵珍当年，胜游示来兹。不负岁寒约，意气欢足持。
南屏归艇遇雨
作者：谭贞竑
朝代：明
体裁：七言绝句

望里南宫泼墨山，小窗残烛放舟还。从容毕竟输渔父，藕叶菱花泊浅湾。
楼桑谒先主庙
作者：谭贞良
朝代：明
体裁：五言排律

系出中山近，名从小沛闻。卜邻占李定，望气得周群。象叶黄龙瑞，符仍赤帝文。全家频脱险，一旅忽能军。名士收诸葛，英雄独使君。志宁摧百战，力已限三分。泪尽髀生肉，魂归栈入云。枯桑遗庙折，野火断碑焚。系马灵风至，题诗塞日曛。枌榆存旧社，弦管尚纷纷。
沈彤庵师疏荐同门高寓公史才兵略应以列卿召闻寓公躬耕养母有终焉之志诗以寄怀
作者：谭贞良
朝代：明
体裁：七言律诗

血表陈情谢典枢，渐离击筑渺愁予。孤悰未许依莲社，三顾从教出草庐。功在封疆天子诏，名高江左故人书。年来国史须传信，莫向滩头学钓鱼。
窜迹新丰高寓公以乙酉夏感诗见示漫和原韵
作者：谭贞良
朝代：明
体裁：七言律诗

庙堂何事日纷争，党锢成来孰老更。未仗属镂惭国士，谁挥羽扇救遗氓。故园晓梦惊无主，新鬼宵啼惨有声。血泪共弹珍重意，谢文婴杵旧齐名。
题圯桥授履图
作者：谭贞良
朝代：明
体裁：七言绝句

千金散尽己无馀，圯上萧条授履初。法吏空烦偶语律，不知黄石解传书。
题河梁泣别图
作者：谭贞良
朝代：明
体裁：七言绝句

都尉台前起朔风，节旄空尽路西东。不知别泪谁先落，同在河梁夕照中。
丁未寒食作
作者：谭贞默
朝代：明
体裁：五言律诗

春当三月闰，寒食半春期。冷暖花无奈，阴晴柳自知。波翻红燕袜，草染绿蛛丝。此日江南景，偏饶儿女痴。
少年行
作者：谭贞默
朝代：明
体裁：七言绝句

剪水双曈面渥丹，紫袍绣镼鹖头冠。秋雕度影来天外，盘马阴坡撚箭看。
料理平林小筑简门人汪尔陶
作者：谭贞默
朝代：明
体裁：七言绝句

挂瓢未作买山翁，且籍吴泾钓户中。燕幕鹤寮分置定，还馀片席礼希冯。
次草萍驿读孙忠烈感怀王文成擒宁籓诗
作者：谭贞默
朝代：明
体裁：七言律诗

路发三衢说烂柯，寻山其奈候人何。田馀紫叶经霜老，林亚黄团照水多。薄暮野亭萍理宿，百年怪事梦中过。额头残墨看烧烛，寒雨清吟啖饆饠。
竹枝
作者：谭贞默
朝代：明
体裁：词

相思子结合欢花，连理枝生并蒂瓜。情种原来无草木，春心到处便生芽。
采莲曲
作者：谭贞默
朝代：明
体裁：五言绝句

睡起打新莲，莲塘红日鲜。珠儿停叶露，曾得几时圆。
颜家海
作者：谭贞默
朝代：明
体裁：七言律诗

茁茁春空晕浅霞，软红鲜碧汎妖斜。生教东郭为名树，但说颜家便看花。连荫弄妆游女袜，出篱撩影酒人艖。最怜薄睡临幽月，杜老无言兴自赊。
北岸渔樵
作者：谯风
朝代：明
体裁：五言律诗

江草连天绿，红花映水殷。春光谁领略，野老任回还。腰斧迟朝日，歌蓬望远山。太平多乐事，应得此山閒。
南津古渡
作者：谯风
朝代：明
体裁：五言律诗

沧茫烟水塞，断岸古南浔。日落无帆影，云移有棹音。野花明浦远，山鸟入溪深。试问招舟子，曾闻江上吟。
罗丛岩月
作者：谯风
朝代：明
体裁：五言律诗

环翠临孤屿，如同郭外居。好将千日酒，痛读五车书。皓色穿林迥，春风满座馀。昔贤曾戾止，巉石拟文厨。
莲塘夜雨
作者：谯风
朝代：明
体裁：五言律诗

荒郊薄暝色，滴沥通荷塘。雾重多疑雨，风回暗送香。绿垂珠堕叶，粉坠露侵房。那得濂溪叟，閒吟共举觞。
西山晚霁
作者：谯风
朝代：明
体裁：五言律诗

思陵聊极目，暝色入高楼。霞重凝花醉，云低锁寺幽。壁摇残照火，鹤带远山秋。呼得骑羊客，归来月上钩。
铜鼓秋涛
作者：谯风
朝代：明
体裁：五言律诗

铜鼓滩名胜，银涛涌水清。潆潆带月籁，滚滚壮江城。晓夜风敲浪，阴晴石吼鲸。登临频极目，不尽起秋声。
无弦琴
作者：谷宏
朝代：明

陶令閒来理素琴，悠然妙趣不闻音。夏炎挥手风生座，夜静怡情月满林。石上携来多逸兴，堂前抚罢更清心。须臾三径黄花发，抱向寒篱酒共斟。
登岳阳望洞庭
作者：谷宏
朝代：明

对酒平临百尺阑，洞庭南望楚天宽。中流雨散君山出，故国风高梦泽寒。帆挂夕阳鹏际没，波涵遥月镜中看。登临最易轻轩冕，惆怅沧浪羡钓竿。